cyanic-selkie/wikianc huggingface dataset:
枕葉
功能
枕葉分做幾個功能上有差異嘅視覺區域，每個視覺區域都對應隻動物嘅視覺世界嘅一部份. 呢個分區唔係靠解剖學嚟分，而係靠生理學研究嚟揾出嘅－呢啲研究會一路俾受試者睇一啲視覺刺激一路用電極探測佢哋唔同腦區嘅電活動，發覺（例如）某兩個區域雖然喺解剖上相連，但係對同樣嘅視覺刺激會有唔同反應，表示咗呢兩個區域喺功能上唔同. 喺功能上，枕葉大致上可以分做幾個區域：
臨床研究
對於哺乳類動物嚟講，枕葉係個腦嘅視覺中心，如果枕葉是但一邊受損，噉隻動物可能會相應嗰忽視野會睇唔到嘢. 枕葉病變又可以引致視覺上嘅幻覺，而枕葉同頂葉以及顳葉之間嘅連繫區域如果病變起上嚟可能會引致某啲特定嘅視覺功能受損，例如係變到唔識分啲嘢郁嘅方向、或者係唔識認顏色等等. 而主要視覺受損嘅話會搞到隻動物喪失視野相應部份嘅視力.
發羊吊
枕葉發羊吊佔咗發羊吊個案嘅 5 至 10%. 呢種發羊吊通常喺日頭發生，可以由好多視覺刺激引起，好勁嘅閃光或者好五顏六色嘅影像可以引起枕葉發羊吊，例如係某啲電視節目或者某啲視像遊戲都可以包含呢類刺激. 當枕葉發羊吊嗰陣，病人通常會見到異常嘅影像，多數病人報告返出嚟話佢哋發羊吊嗰陣見到啲好掁眼嘅光，掁眼到搞到佢哋想嘔同睇唔到嘢. 發羊吊好多時喺個人細細個嗰陣經已會發生.
張量場
喺數學上，一個張量場（tensor field）係一嚿數學物體，會為一個數學空間（可以睇歐幾里得空間）當中嘅每一點俾一個張量表示嗰點嘅「位置」. 對張量場嘅分析喺廣義相對論上好有用.
類:張量
一公升眼淚 (電視節目)
《一公升眼淚》（1 Litre of Tears）係香港奇妙電視製作嘅資訊節目，由林希靈主持，2022年9月26號到9月30號逢禮拜一到五22:30-23:00喺香港開電視播出. 節目主持會睇下香港唔同行業嘅人點樣喺疫情下生活.
獨裁者博弈
獨裁者博弈（英文：dictator game）係一種非對稱博弈，內容如下：一個受試者揀要點樣分一份錢，其中一份佢自己攞，而另外嗰份就會俾另一個受試者，另外嗰個受試者冇權分錢；原則上，如果負責分錢個受試者完全以自己利益為先，佢會一個人擸嗮啲錢. 雖然現實嘅實驗發現，呢個的確係一個常見嘅情況，但依然有相當數量嘅受試者會選擇 50:50 噉分錢.
信任博弈
信任博弈（trust game）係獨裁者博弈嘅一款變種，重點在於多咗一步：喺信任博弈入面，其中一位博弈者首先決定一筆錢入面將幾多分配俾第位博弈者（同獨裁者博弈一樣），不過實驗者會（如實）話俾佢知，第位博弈者分到嘅錢跟住會變成三倍，而嗰位博弈者又有權揀將嗰筆錢分一啲俾返第一位博弈者. 即係話响呢場博弈當中，第一位博弈者「信任」對方會有可能有巨大嘅回報（對方攞到三倍嘅錢然後俾返一啲佢）. 實驗顯示，呢種情況通常會令到啲博弈者或多或少噉信任對方（肯分錢）.
伍家朗
伍家朗（Angus Ng，）係香港羽毛球員，喺2015年香港羽毛球超級賽打低中國球手林丹而出名.
2021年，伍家朗參加2020年夏季奧林匹克運動會嘅男子羽毛球單打比賽，但因為佢得唔到贊助，亦未能申請到喺球衣加上香港區旗同區徽，只能响主辦方同埋裁判嘅批准下，着住自備同埋寫有中英文「中國香港」字樣嘅黑色波衫出賽. 結果引起風波.
城門隧道轉車站
城門隧道轉車站，香港一轉車站，喺葵涌和宜合，城門隧道出入口處. 方便人轉巴士.
車站一分為二. 來回線互不相通. 隧道出口一邊，上巴士往九龍、葵涌、荃灣、青衣，一律唔使畀錢. 入口一邊，往部份線唔使加錢.
Porri
Porri係法國嘅一個市鎮，位置喺上歌斯嘉.
莫嘉嫻
莫嘉嫻（Rosanda Mok，），係香港民主黨員，做過民協主席，又做過九龍城區議會議員，黃大仙區議會瓊富選區前任議員.
2019年第6屆香港區議會選舉，莫嘉嫻成功喺黨友胡志偉手上接棒，喺黃大仙瓊富選區擊敗工聯會黃鎮健（黃國健細佬），但佢喺2021年7月9號劈炮唔撈.
最大公因數
最大公因數（highest common factor，簡寫H.C.F.；或者greatest common divisor，簡寫G.C.D.），又叫最大公約數，係兩個或以上嘅整數入面嘅最大嗰個因數. 譬如8同12嘅最大公因數係4.
鄧俊文
鄧俊文（Tang Chun Man，）係香港羽毛球員，主要同女球手謝影雪拍檔組合打混雙.
最大公因數
喺數論入面，常用嘅叫法係GCD. 而兩個整數a、b既最大公因數會用\gcd(a,b)=d或者用(a,b)=d嚟表達.
定義
最大公因數嚴謹嘅數學定義需要用到可除性.
假設有兩個整數a、b，其中一個係唔等於零. a、b嘅最大公因數\gcd(a,b)係一個整正數d，而d符合以下兩個條件：
要揾GCD，可以用輾轉相除法.
性質
最大公因數有幾個有用嘅性質.
假設\gcd(a,b)=d，得出d|a,d|b.
由d|a，代入a=qb+r，得出d|(qb+r).
因為d|b，所以d|qb，再由此可以推斷出d|r.
因為r=a-qb，所以.
呢個性質可以用嚟證明輾轉相除法. 而其他兩個性質係需要用到輾轉相除法嚟證明.
搵公因數既方法
搵公因數嘅方法有好多，其中一個就係輾轉相除法，不過重有幾個都係常用.
輾轉相除法
利用輾轉相除法去搵53同123嘅GCD.
列出公因數
列出所有公因數去搵12同8嘅GCD：
兩個數都有嘅因數包括1、2同4，所以最大公因數係4.
應用
公因數嘅概念可以喺數學上面證明好多有用嘅性質.
密度
密度係指物質響一個單位體積下嘅質量，通常用希臘字母ρ或者拉丁字母D表達.
胡志健
胡志健（Wu Chi Kin，），係香港民主黨員，黃大仙區議會池彩選區前議員（由2016年做到2021年）.
量神星
量神星（Lachesis），即係小行星120，係太陽系小行星帶嘅一粒小行星，喺1872年4月10號發現.
純利
純利（net profit）係指一間企業做生意得到嘅錢減成個過程當中使咗嘅成本.
聖桑
聖桑（Charles Camille Saint-Saëns，）係19世紀法國音樂家，佢兩歲開始學彈鋼琴，五歲已經識得作曲，十三歲時考入巴黎音樂學院. 除咗音樂外，聖桑對天文學同物理學都有深厚認識，重試過創作詩歌、劇本同撰寫評論.
出面網頁
類:法國作曲家 類:法國鋼琴家 類:法國哲學家 類:法國天文學家 類:法國作家 類:劇作家 類:巴黎人
王紫影
王紫影（Shadow Wong，藝名 ），係香港女演員，《校花校草2022》校花第二名.
簡歷
於2022年參加Youtube頻道「試當真」主辦的校花校草2022選秀比賽，獲得校花第二名. 2023年3月，於黎展峯《無限+1》MV中首次擔任女主角.
皮特·隆巴德二世
皮特·隆巴德二世（Peter Lombard II，）係關島單車手，依家效力於UCI Continental隊 EuroCyclingTrips Pro Cycling. 佢參加過2016年奧運會嘅山地單車賽. 佢喺兩次炒車之後被淘汰出場. 佢亦都係眼科外科醫生，有一間叫Lombard Health嘅診所.
早期生活同教育
1976年5月24號，皮特·隆巴德二世喺關島出世，佢阿爸係Gabriel Lombard博士，阿媽叫Kathleen. 佢喺圖蒙嘅聖約翰學校讀書. 1995年至1998年，倫巴德喺美國海軍學院讀書，GPA 有 4.0，做咗畢業生代表. 隆巴德四次代表學院，亦係體操隊嘅隊長. 1998年，佢獲得「CoSIDA First Team Academic All-American honors」.
之後，佢喺Johns Hopkins School of Medicine讀書. 佢依家係眼科外科醫生，擁有一間診所，叫Lombard Health Eye Clinic. 隆巴德有一個女兒，叫Aleia. 佢大約喺2001年開始踩單車同埋參加三項鐵人比賽. 佢讀完醫返返關島之後，加強咗佢嘅訓練.
奧運會前
2016年2月，隆巴德贏到2016 Guam National MTB Championship，令佢有資格參加3月喺新西蘭舉辦嘅UCI Oceania Mountain Bike Cross Country Championship. 喺呢個比賽入面，澳洲、新西蘭嘅運動員同埋隆巴德獲得奧運比賽資格.
隆巴德係唯一一位透過比賽獲得參加2016年夏季奧運會資格嘅關島運動員. 隆巴德為咗有多啲時間訓練，調整咗佢嘅工作時間，仲用咗一個禮拜嘅時間去日本山地訓練.
2016年夏季奧運會
倫巴第無完成奧運會嘅賽事，所以無排名. 佢架單車腳踏有問題，令佢好難插隻腳入去. 比賽途中，天雨關係，條跑道好跣，單車手要落車推車. 因為個腳踏嘅問題Lombard好難上返佢架單車. 佢喺第一圈同第二圈都有炒車. 第二次事故發生後，他被淘汰出場. 電單車拉咗佢出比賽之後，佢喺座山到唔知去邊好，就留咗喺到鼓勵仲比緊賽嘅單車手，呢個行為獲得觀眾嘅關注同欣賞. 計埋倫巴德一共有五位運動員未能完成比賽. 對於今次嘅奧運會經驗，佢話：「I’m happy to be done, happy to be in one piece.」.
張雁宜
張雁宜（Cheung Ngan Yi，）係香港女羽毛球員，喺2011年加入香港羽毛球代表隊.
赫女星
赫女星（Hermione），即係小行星121，係太陽系小行星帶嘅一粒小行星，喺1872年5月12號發現.
勞動力
勞動力（Workforce）又叫勞動人口（Labor force），係經濟學上對可以被僱傭（勞動）潛力嘅社會人群（人口）講法.
易用度測試
易用度測試（usability testing）喺人機互動研究上係一種用嚟評估一個系統嘅易用度嘅做法，指真係搵用家（受試者）返嚟試吓用個系統；喺呢個測試過程當中，設計者會要求啲受試者自由噉用吓，跟住又會叫佢哋試吓用某啲特定嘅功能嚟達到某啲里程碑；喺呢個測試過程當中，設計者會用觀察受試者嘅行為，又會某啲方法量度一啲反映易用度嘅指標，「指標」包括「受試者用咗幾多時間嚟達到里程碑」以及「有幾多百分比嘅受試者成功達到里程碑」呀噉－如果個系統易用，應該會出現「多數受試者都能夠喺短時間之內搞掂」嘅情況；而且設計者喺觀察受試者嘅行為嘅過程裏面，仲能夠得到「用家犯錯嗰陣傾向犯乜嘢錯」嘅資訊，而呢樣資訊都幫到設計者度個系統要點樣執.
La Porta
La Porta係法國嘅一個市鎮，位置喺上歌斯嘉.
蔡曉鋒
蔡曉鋒（Choy Hiu Fung，）係香港單車手，香港體育學院職業車隊成員，主要參與公路單車賽.
杜德偉
杜德偉（Alejandro Delfino，Alex To，）係香港歌手、演員，1985年第四屆新秀歌唱大賽金獎得主.
屋企
杜德偉係菲中混血兒，阿爸杜奧利（Ollie Delfino）係樂隊領班，阿媽係華語歌手張露，阿哥杜德智（Orlando To）係運動教練.
簡歷
杜德偉中學讀聖保羅書院，喺加拿大讀過大學. 讀書嗰陣時已經好鍾意唱歌，返香港之後參加咗無綫電視同埋華星唱片合辦嘅1985年第四屆新秀歌唱大賽，攞到金獎之後晉身樂壇. 1987年推出首張個人大碟《只想留下》；1990年喺臺灣推出首張國語大碟《談情說愛》.
2013年8月發行國語專輯《好樣》，成日喺臺灣同埋香港嘅各種活動入面現身.
2014年重回香港樂壇. 8月16至17號喺紅磡體育館舉辦兩場《杜德偉極杜世界巡迴演唱會》.
2019年12月24號，佢喺北京工人體育館舉行咗《起來 Get Up 世界巡迴演唱會》.
派台歌曲成績
（-）表示未有派臺或上榜
（/）表示未有相關資料
（(1)）表示兩星期冠軍
（[1]）表示三星期冠軍
攷
<References/>
出面網頁
類:香港電視男演員
類:加拿大唐人 類:聖保羅書院舊生 類:混血兒 德偉
忤女星
忤女星（Brunhild），即係小行星123，係太陽系小行星帶嘅一粒小行星，喺1872年7月31號發現.
The Brightest Darkness
《The Brightest Darkness》係香港歌手張敬軒出嘅第八張粵語唱碟. 喺2021年1月7號由飛圖唱片發行. 呢張唱碟原本計劃喺2020年2月推出，但因武漢肺炎大爆發關係，最後押後到2021年1月推出. 呢張唱碟係飛圖唱片喺2021年1月宣布重啟後第一張出嘅唱碟.
Prato-di-Giovellina
Prato-di-Giovellina係法國嘅一個市鎮，位置喺上歌斯嘉.
The Brightest Darkness
簡介
呢張唱碟係張敬軒主理嘅音樂牌子FITTO Records整嘅第一張唱碟. 呢張唱碟收錄咗11隻粵語歌、6隻國語歌. 張敬軒喺呢張唱碟負責監製.
黑體 (搞清楚)
黑體喺粵語有幾種意思：
The Brightest Darkness
簡介
喺疫情期間，整呢張專輯嗰陣喺網絡到連結咗世界各地嘅人，包括：香港、台北、吉隆坡、首爾、洛杉磯、北京同上海7地嘅音樂人同樂手一齊打造，當中包括六屆格林美得獎混音工程師Richard Furch，亞洲著名錄音混音師Frankie Hung、Lee Wai Ming，本地樂壇班底黃偉文、林若寧、小克、伍卓賢、徐繼宗、徐浩、林家謙、Cousin Fung、陳耀森、王樂儀、張楚翹、Walter Kwan、Delta-T，國際作曲人同監製Tat Tong，亞洲編曲人Mac Chew等. 目的係是想為廣東歌做一次探索，嘗試喺非本地區音樂人度揾粵語流行曲製作上嘅唔同可能性.
喺呢張唱碟6隻國語歌入面有2隻係張敬軒自己嘅歌（《斷點》、《只是太愛你》）. 佢就覺得當年面世嗰陣就做得急咗啲，想而家順便將當年啟發佢嘅音樂作品都收入呢張唱碟，將6隻國語作品串聯一齊.
整體嚟講，張敬軒想透過呢張唱碟令大家喺過去一年受武漢肺炎嘅愁雲慘霧下嚟寄託大家嘅情感，迎接更好嘅將來. 呢張唱碟嘅包裝更加用咗黑膠規格包裝.
吉百利舊金朱古力
吉百利舊金朱古力（Cadbury Old Gold）係1916年澳洲嘅一個黑朱古力品牌，最初係MacRobertson’s麥羅弼臣糖果公司建立，而家由吉百利糖果公司Cadbury製造.
羊萵苣
羊萵苣（學名：Valerianella locusta）係一種雙子葉一年生或者二年生植物，原產於歐洲、北非同西亞.
特徵
羊萵苣啲葉係近地嘅基生蓮座葉叢，匙羹噉形. 羊萵苣好頂得順寒冷，當氣溫升嗰陣，會抽苔結子.
喺歐洲同亞洲，羊萵苣成日出現喺耕地同閒置地上面.
易用度檢測
易用度檢測（usability inspection）喺人機互動上指靠易用度專家用客觀方法親自評估一個電腦系統嘅易用度. 例如認知走查法（cognitive walkthrough）係一種成日用嘅易用度檢測做法，當一個設計者用認知走查法嗰陣，佢首先要列出嗮「如果用家想要用隻軟件達到某樣效果，需要經過邊啲步驟？」，例如評估緊隻繪圖軟件，列出如果用家想要增加幅圖嘅光度需要先後撳邊個掣；然後 foreach 步驟，設計者都會問幾條問題： ... 等等. 個設計者會一路做以上嘅嘢，做到評估嗮隻軟件嘅各種功能為止.
妙麗
妙麗可以係：
忠後星
忠後星（Alkeste），即係小行星124，係太陽系小行星帶嘅一粒小行星，喺1872年8月23號發現.
古黑體
古黑體（blackletter），又叫歌德體（Gothic） ，或者就咁叫黑體，係英文書法嘅一類字體，亦係一類印刷字體，曾經係普通嘅手寫字. 歌德體唔係得一種寫法，而係有唔同嘅寫法，分做 textura、rotunda、fraktur 同 schwabacher 四大類.
德國式嘅歌德體曾經係德文嘅標準印刷字體，被人叫 ｢德文字母｣，直到二戰結束後改用羅馬體先至唔係. 德文嘅歌德體因為字身窄同保留咗所謂 ｢長 s｣（ſ），實際上令德文嘅長字斬短，睇慣歌德體，啲長字反而易睇啲.
喺粵語同中文，黑體又指冇腳字，係因為初期嘅冇腳字都係粗粗黑黑咁，畀人有 ｢好似歌德體咁黑｣ 嘅感覺.
最低工資
最低工資（minimum wage）係指立法制定人工最低一定要喺某個數.
爭議
有分析認為，最低工資會減低工作需求，減少職位量 ，長遠嚟講只會導致更加多嘅長期失業. 亦都有專家認為，最低工資對中小企業嘅傷害實際上比大企業多好多.
動量
（）係經典力學入面指物體嘅質量同速度嘅乘積.
定義
喺經典力學入面，線性動量（linear momentum），數學符號係 \mathbf{p}，指係一件物體嘅質量同佢速度乘埋得出嘅數 ：
動量有以下嘅特性：動量同速度一樣係向量，有方向同數值，喺國際單位制（SI Units）嗰度嘅單位係公斤米每秒－公斤（質量嘅單位）同米每秒（速度嘅單位）乘埋；用日常用語講嘅話，動量表達咗一件物體撞落去第啲嘢嗰陣，會有幾能夠引致後者嘅郁動有所改變－假設有一個檯波，佢以一定嘅速度撞落去第個檯波嗰度，假設第啲因素不變，如果前者嘅速度愈快或者質量愈大（兩者都可以引致動量上升），噉後者俾佢撞完之後嘅郁動嘅改變幅度會愈大.
根據動量守恆定律（law of conservation of momentum），喺一個封閉系統（closed system；唔能夠由外界攞動量）入面，所有物體嘅動量嘅總和永遠都唔會變－如果有嚿物體撞落去一嚿本嚟唔郁嘅嘢嗰度嘅話，後者會吸收動量並且加速，而前者實會少噉咗啲動量而減速－碰撞（collision）呢家嘢本質上可以想像成「動量嘅轉移」.
土茯苓
土茯苓（；學名：Smilax glabra），植物學又嗌光葉菝葜（注意葜字讀「揭」，），係菝葜科菝葜屬嘅常綠攀援灌木，喺中國長江以南範圍嘅山坡林、灌木林地區先至搵到.
樣
根莖樣似不規則立體形狀，梗超多分枝，冇刺但有卡位突出. 葉革質，長4～13cm，闊1～4cm，基部楔形到近圓形，背面綠或帶蒼白，成隻樣介乎披針到橢圓角披針之間，老枝啲葉長19cm. 花屬傘形花序，有好多花，綠白，公乸唔同樹；每年3～9月開花. 果屬漿果，似波子；每年10～11月結果.
用途
佢嘅根狀莖可以攞嚟燉或炒嚟當餸食，亦可以攞嚟煲粥. 重可以做藥，有清熱解毒同除濕嘅功效.
莫建成
莫建成（Mok Kin Shing，），係香港民主黨副主席，觀塘區議會順天選區前任議員，由2016年做到2021年，佢亦係註冊社工.
土茯苓
連出去
類:菝葜屬 類:四季常綠植物 類:灌木 類:藤木 類:藥用植物 類:菜
莫建成
莫建成曾經喺觀塘區議會選舉嘅順天選區（第5屆香港區議會選舉、第6屆香港區議會選舉）兩度擊敗民建聯嘅郭必錚，2021年7月19號同蔡澤鴻、黃子健一齊劈炮唔撈，結束區議員生涯，而佢嘅觀塘區議會副主席一職就由呂東孩繼任.
潘任惠珍
潘任惠珍 （Winnie Poon，），係香港觀塘區議會九龍灣選區議員，由1985年做到依家，1994年至1997年做該議會主席.
潘任惠珍早年曾經係觀塘民眾聯誼會成員，但喺1994年獲得泛民主派支持之下做咗觀塘區議會主席，曾經由建制派轉投泛民主派.
2015年第5屆香港區議會選舉，潘任惠珍再次因冇人競爭而自動當選，係該屆極少數自動當選嘅泛民主派議員之一（另一個係黃逸旭）.
2019年，潘任惠珍獲香港特區政府頒銅紫荊星章. 同年嘅第6屆香港區議會選舉，潘太畀民主派賴俊文批評冇喺8月24號嘅燃點香港全民覺醒遊行現身，加上佢嘅處事風格、對警察執法嘅言論同處理警民衝突嘅手法都受泛民中人嫌棄，雖然潘太獲民主派區選聯盟推薦並以65%票數贏到議席，但民主派未有因為佢嘅資歷而支持佢做主席. 2020年，泛民主派另行推舉另一獨立民主派議員蔡澤鴻做主席. 經過香港民主派區議員辭職潮、2021年香港區議員宣誓之後，潘太由泛民主派重新投奔親中陣營.
溫度計
溫度計（）係測量物體或者環境嘅溫度嘅儀器. 傳統溫度計用冷縮熱脹原理，令溫度計入面嘅水銀或酒精體積去到一個刻度標示溫度. 近代亦出現電子溫度計.
鄭景陽
鄭景陽（Cheng Keng leong，），係香港民主黨員，觀塘區議會寶樂選區前任議員（由2016年做到2021年），亦係註冊社工.
摩擦性失業
摩擦性失業（frictional unemployment）係失業嘅一種，例如一個工人辭職去搵第份工，就算個經濟體冇職位太少嘅問題，佢喺開始搵工到搵到嗰段時間都算係處於暫時失業嘅狀態.
逄瑤
逄瑤（Pang Yao，）係香港女單車手，遼寧大連人，經「輸入內地人才計劃」加入香港單車代表隊，有參與公路單車賽同場地單車賽.
認知走查法
認知走查法（cognitive walkthrough）喺人機互動上係指一種成日用嘅易用性檢測做法，當一個設計者用認知走查法嗰陣，佢首先要列出嗮「如果用家想要用隻軟件達到某樣效果，需要經過邊啲步驟？」，例如評估緊隻繪圖軟件，列出如果用家想要增加幅圖嘅光度需要先後撳邊個掣；然後 foreach 步驟，設計者都會問幾條問題： ... 等等.
白灰蝶屬
白灰蝶屬（Phengaris）係灰蝶科下嘅一個蝴蝶屬.
呢個屬包括咗好出名嘅大藍蝶.
李琔
李琔（諺文：이정，），字昌興（諺文：창흥），史稱懿昭世孫（諺文：의소세손）或懿昭世子（諺文：의소세자），係韓國李氏朝鮮國第21代國王李昑個孫同佢庶二子李愃嘅嫡長子，惠嬪洪氏（贈獻敬王后）生，朝鮮正祖李祘喺同母阿哥.
佢阿爺對佢期望好大. 1751年5月13號封世孫，1752年4月17號夭折.
出面網頁
類:大朝鮮國政治人 類:首爾人
Prunelli-di-Casacconi
Prunelli-di-Casacconi係法國嘅一個市鎮，位置喺上歌斯嘉.
解放者星
解放者星（Liberatrix），即係小行星125，係太陽系小行星帶嘅一粒小行星，喺1872年9月11號發現.
公共選擇理論
公共選擇理論（public choice theory）係將經濟學上嘅理論應用落去政治學上，類似微觀經濟學噉研究公共事業啲活動，譬如（設想係）自私嘅選民、政客、同生意佬之間嘅啲互動.
港島中學
港島中學（英文：Island School）係香港英基學校協會屬下其中一間男女中學，嚮香港島半山區波老道20號，1967年創校.
測斜儀
測斜儀，又叫傾斜儀，係測量斜坡斜度角度嘅儀器.
何誕華
何誕華（Thomas Heffernan Ho，）係香港馬術運動員，主要參與團體三項賽（盛裝舞步賽、越野賽、障礙賽）.
祭女星
祭女星（Velleda），即係小行星126，係太陽系小行星帶嘅一粒小行星，喺1872年11月5號發現.
Curry-Howard對應
喺程式語言論同證明論入面，Curry-Howard對應（，亦稱Curry-Howard同構；英文：Curry-Howard correspondence；華文：柯里-霍華德對應）就係講緊電腦程式同埋數學證明之間嘅直接關連.
佢係generalize咗形式邏輯系統（formal logic）同公式計算（computational calculus）之間嘅關連，係由發現美國數學家Haskell Curry同埋邏輯師William Alvin Howard嘅. 邏輯同運算呢個𪐀褦先至係Curry同Howard嘅貢獻，其他嘅同直觀主義邏輯（institutional logic）有關嘅operational interpretation（睇Brouwer-Heyting-Kolmogorov演繹同埋可實現性）. 呢個𪐀褦亦都可以延伸去同包埋範疇論（category theory），噉就而形成Curry-Howard-Lambek對應嘞.
黃啟明 (區議員)
黃啟明（Bill Wong Kai Ming，），係香港民主黨員，1994年開始做觀塘區議會定安選區議員，到2015年畀親中派人士金堅（金姑娘）打低，不過4年後，黃啟明喺原區成功覆桌，敗部復活，2021年7月頭劈炮.
健身波
健身波（gym ball / exercise ball），粵文又有叫瑜伽波（yoga ball），係一種軟又有彈性嘅波，直徑通常 35 至 85 厘米而且吹漲咗，喺物理治療同健身等方面有用.
[[Category:波]]
聖約翰星
聖約翰星（Johanna），即係小行星127，係太陽系小行星帶嘅一粒小行星，喺1872年11月5號發現.
Pruno, Haute-Corse
Pruno係法國嘅一個市鎮，位置喺上歌斯嘉.
黃子健
黃子健（Wong Chi Ken，），係香港本土派人士（東九社關組成員），觀塘區議會樂華北選區前任議員，由2016年做到2021年.
2021年7月19號，佢同莫建成、蔡澤鴻一齊劈炮，成為香港民主派區議員辭職潮嘅其中一位犧牲品.
重商主義
重商主義（mercantilism）係 16 至 18 世紀嘅歐洲盛行嘅一套經濟政策理論，重商主義主張，一個國家嘅財富主要係由金同銀嘅累積主宰嘅，而領土唔夠金銀礦藏嘅國家只能夠靠同外國做買賣先可以得到金銀，因為噉，重商主義主張國家應該入口平價嘅物料嚟整貨品，並且用出口嘅方法嚟得到金銀.
漸進芭蕾技巧
漸進芭蕾技巧（Progressing Ballet Technique，簡稱「PBT」）係喺 2010 年代由澳洲芭蕾舞蹈員同芭蕾舞老師瑪莉·華頓馬康（Marie Walton-Mahon）開發嘅一套芭蕾舞教學方法. 喺最簡單嘅情況下，PBT 涉及用到俾學生瞓平喺地下，並且將兩隻髀放喺健身波上面做出芭蕾舞舞步，嚟訓練學生嘅肌肉記憶同核心肌嘅穩定性.
汶萊達魯薩蘭國-印尼-馬來西亞-菲律賓東盟增長區
汶萊達魯薩蘭國-印度尼西亞-馬來西亞-菲律賓東盟增長區（BIMP-EAGA）喺1994年喺菲律賓達沃市推出. 佢係東南亞入面資源最豐富地區之一，包括婆羅洲核心同蘇魯-蘇拉威西海洋生態區.
地理
汶萊達魯薩蘭國-印度尼西亞-馬來西亞-菲律賓東盟增長區覆蓋範圍有160萬平方公里，覆蓋人口有5750萬. 範圍包括成個汶萊；印尼嘅加里曼丹、蘇拉威西、摩鹿加、西巴布亞同巴布亞省；馬來西亞嘅沙巴州同沙撈越，以及納閩聯邦直轄區；菲律賓嘅棉蘭老島同巴拉望省. 佢覆蓋住世界上兩個最大嘅雨林婆羅洲同西新畿內亞雨林，以及南中國海、西里伯斯海同蘇祿海入面嘅生物多樣性海洋系統.
汶萊達魯薩蘭國-印度尼西亞-馬來西亞-菲律賓東盟增長區參與嘅活動同全球經濟活動已經擁有好耐嘅歷史，可以追溯到歐洲、中國同亞洲其他地區之間嘅絲綢之路同香料貿易以及同美國之間嘅馬尼拉大帆船的. 隨住航空、船運同陸地運輸聯繫擴大以及投資激勵措施嘅發展，汶萊達魯薩蘭國-印度尼西亞-馬來西亞-菲律賓東盟增長區為東盟、北亞、南亞同理中東嘅出口市場提供市場.
選定嘅城市中心
🇮🇩 Indonesia
🇲🇾 Malaysia
🇵🇭 Philippines
主要行業
農業工業. 主要農產品包括椰子、棕櫚油、畜性同家禽以及高價值嘅熱帶生果同蔬菜. 汶萊達魯薩蘭國-印度尼西亞-馬來西亞-菲律賓東盟增長區地區集中喺擴大生產、補充、加工同出口，以供應清真食品貿易等特別市場.
漁業. 次區域重要海產品生產同加工嘅全球中心，主要出口產品有吞拿魚同海藻.
旅遊業. 次區域係主要嘅生態旅遊目的地. 佢擁有原始嘅熱帶雨林同廣闊嘅珊瑚礁，同時喺種族同文化上各有唔同. 旅遊活動包括參觀文化遺跡，以及潛水、浮潛、徒步旅行、爬山、釣魚同其他冒險運動. 呢個區域入面有22個世界遺跡，其中印尼有8個、馬來西亞有5個、菲律賓有9個.
運輸同船運. 次區通過海運同空運同亞洲大多數主要城市相連. 為咗確保競爭力，次區域依家升級緊機場同港口，又執行多邊協定以促進跨境流動.
能源. 次區能源資源豐富. 除咗石油、天然氣同煤炭資源之外，亦有可再生能源投資機會，仲可以利用地熱能、生物質能、水能同風能.
出面網頁
類:東南亞國家聯盟 類:國際組織
藍橘子
梁文峯 （1986/7年 - ），筆名藍橘子，係一個香港網絡作家，獨立出版社洄水文化創辦人之一 ，以原創小說《我是技安，今天我出席了大雄的葬禮》喺網絡平台度一舉成名.
梁喺2010-2011年開始文字創作，2017年初更加辭去文員工作，全職做網絡作家，曾經推出多部作品，更加有作品被電視台買入版權改編做電視劇.
生平
梁喺2003年考過會考，但係得 1 分 ，中文得 F. 中五畢業之後，佢做過好多份兼職，有零售、餐飲、客戶服務等等，又喺一間遊戲雜誌到做過編輯. 去到2008年，佢轉職做船務文員，負責處理單據同報關出貨等等.
做文員嘅同時，梁亦開始喺網絡平台發表文字創作. 2010-2011年起，佢喺高登發表咗幾部短篇故事 ；第二年更以筆名「萬用上帝」發表第一部奇幻小說作品；與此同時，佢亦都喺社交網站 Facebook 到開設 fans 專頁，開始同讀者互動. 當時仲做緊船嘅佢只能靠午飯時間同午夜大約兩個鐘嘅空閒時間創作. 2013年，佢以「藍橘子」筆名出版第一部小說作品，呢個筆名一路用到依家.
成名
2016年底，梁喺社交網站發表一部改編自日本著名漫畫《叮噹》嘅小說《我是技安，今天我出席了大雄的葬禮》（我係技安，今日我去咗大雄嘅葬禮），被傳媒形容係「突破原有嘅框架」 ，唔單止令專頁「Like」數大增，更成功吸引到嚟自台灣、馬來西亞等地嘅網民支持 ，甚至吸引港台傳媒密切關注劇情進展同報道.
小松菜奈
小松菜奈（）係日本女演員同模特兒，東京都出世，出名作品包括2014年電影《渴罪》同2015年電影《爆漫》.
因數
因數係一種數，當a可以畀b整除而無餘數，b就係a嘅因數. 譬如42可以畀7整除，所以7係42其中一個因數.
藍橘子
成名
2017年，佢被一間電影公司睇中咗，邀請佢參與電影《天使曾經來過》嘅編劇工作（呢個亦都係佢放棄工作，全面投入文字創作嘅原因） ；同年年中，有傳媒喺 ViuTV 高層人員得知，佢嘅作品《假若要為愛情加上一個期限》將會被改編成電視劇 （即係後嚟嘅《假若愛有期限》 ），並且喺第二年嘅年底正式首播；另外，佢喺同年香港書展推出靈異小說《阿公講故》，亦獲得傳媒報道.
到2018年，佢已經出版咗十幾部實體作品，但係佢發現舊有嘅作品賺到嘅版稅唔多，又無得自主全書嘅設計（包括包裝、設計概念同內容），甚至有書店唔畀佢嘅作品喺旗下分店上架；再加上佢擔心日後 Facebook 可能喺網絡世界到消失，而自己亦都唔肯定之後嘅新興網絡平台適唔適合做文字創作，所以同另一位網絡作家莎比亞討論，並且喺同年成立出版社「洄水文化」，透過「自家出版」嘅形式以網續維持生計.
同年，佢先後出席以電競為題材嘅電影《乘風》嘅記者發佈會，分享自己對相關方面嘅睇法 ，喺同年2月嶺南大學持續進修學院開放日擔任講座講員 ，又同香港清潔產品公司潔寶（Swipe HK）合作，為佢嘅產品瓶身標貼設計一段文字，並喺同年7月初以「作家限定版」形式公開發售  ；此外，佢亦嘗試同其他單位合作，推出微電影《為你掛上死亡標籤》，當時預計會喺同年年底推出. 第二年開始，佢更以出版社身份參展香港書展，而呢個亦都係佢嘅心願之一 ；同年年底獲邀去馬來西亞演講，並接受星洲日報訪問 ；同年佢嘅作品《夜谷賓館營業中》被改編成舞台劇，喺12月首演.
筆名由來
梁喺一個訪問到指出，「藍橘子」呢個筆名指「藍色的橘子」，而藍色嘅生果喺日常生活並唔常見，兩者相輔相成，意喻佢嘅作以奇幻、靈異為主.
寫作風格
梁早期嘅作品題材多元，有愛情、奇幻等等 ；依家就以短篇小說為主，亦都有啲散文、評論等嘅作品，當中小說作品嘅題材篇向靈異、科幻，亦都有啲好似過度活躍症同肢體認同障礙症等等較為罕見嘅題材. 佢曾經喺一個訪問到指出，自己會透過科幻小說嘅方式，以較簡單嘅方式將一啲香港社會嘅現況呈現畀讀者睇.
然而，作為全職作家佢都遇過唔少「無靈感」嘅時候. 佢曾經喺唔同嘅訪問到指出，會透過睇小說、影視作品同新聞等為創作小說提供靈感；同時，佢亦都會關心社交媒體上面網民嘅言論，並嘗試搵出同分析部份佢認為「奇特」嘅意見同諗法.
迴響同評價
梁早期嘅作品無乜人知，就算出版書籍亦都未能喺各大書局全線上架，喺香港書展嘅簽書會亦都無人問津. 後嚟佢留意到問題所在，就開始認真經營自己嘅 fans 專頁，喺短短兩年間就吸引到近 9 萬名網民支持. 而喺 2016年連載嘅小說《我是技安，今天我出席了大雄的葬禮》更加令佢出名，有關嘅帖喺一日內獲得超過 15 萬個 Like ，分享次數過 3 萬 ；2018年推出嘅作品《死亡的擬聲詞》喺網絡連載約十日後亦都獲得約一百萬嘅點擊次數.
時任竣鈞集團有限公司董事總經理張慧敏喺一次訪問到指出，梁嘅會考成績雖然欠佳，佢佢仍然視文字郃作為佢嘅愛好，唔受社會框架所限；又曾經接觸唔同行業同階層嘅人士，能為佢嘅作品帶嚟創作靈感，亦願意為提升作品質量而睇其他人嘅作品. 佢亦都欣賞漖喺遇到困難，或者平衡生活同工作時間之中，有良好嘅發揮，「是個負責任的人」.
Fans專頁被警告事件
2017年9月底，有傳媒報道指梁嘅 Facebook 帳戶收到警告，指有一則帖文嘅內容違反 Facebook 使用條款，而警告訊息亦指出之後再犯嘅話會凍結戶口. 事後梁喺 fans 專頁發佈帖文，表示「藍橘子」呢個名可能會喺平台上消失，個帖一出即刻引起網民熱烈回覆. 由網民嘅回覆顯示，佢哋欣賞梁嘅作品，並期望佢唔會被相關事件影響，可以繼續創作，就算最後要轉去其他平台都希望佢可以通知支持者；但係同時，佢哋亦都提可以透過修改敏感字眼而防止日後有類似嘅事件發生.
罰神星
罰神星（Nemesis），即係小行星128，係太陽系小行星帶嘅一粒小行星，喺1872年11月25號發現.
Quercitello
Quercitello係法國嘅一個市鎮，位置喺上歌斯嘉.
張小倫
張小倫（Cheung Siu Lun，）係香港劍擊運動員，參與花劍個人同團體賽.
價值理論
價值理論（value theory）係社科上嘅理論，旨在分析人類個體重視啲乜同埋點解重視呢啲嘢.
波斯王子 (1989年遊戲)
（Prince of Persia）係一隻 1989 年電子遊戲.
鄭碼
鄭碼（；）係中國文字學家鄭易里所研究嘅一種文字輸入法，又稱「字根通用碼」（）.
鄭碼嘅操作方式同五筆輸入法相似，不過 編碼方式唔同. 而且同其它大部分嘅字形輸入法比較，鄭碼嘅字根可以係兩碼. 響中日韓統一表意文字度，鄭碼可以支援兩萬個漢字.
肌肉記憶
肌肉記憶（muscle memory）係內隱記憶嘅一種，指一個個體透過係噉重複做同一樣動作嚟到令記憶記實嗰個動作. 學運動同舞蹈嘅人都會用肌肉記憶嘅原理，係噉重複做出想熟習嘅動作.
竇寄生
（brood parasitism）係指一隻動物靠第隻動物（同種或者異種都算）嚟養育佢哋啲仔女. 呢種行為喺雀鳥同昆蟲當中都可以見到.
物種
例如大藍蝶（Phengaris arion）整蠱蟻嘅能力就好出名：大藍蝶啲幼蟲望落好似區內啲蟻物種嘅幼蟲，而且仲會釋放出好似蟻幼蟲噉嘅除，吸引啲蟻將呢啲幼蟲搬返蟻竇度. 一返咗竇，條毛蟲會等啲工蟻餵佢，甚至會捕食佢周圍嗰啲蟻幼蟲；於是條毛蟲就會一路食一路生，生到咁上下就會結蛹，變咗成蟲之後隻蝴蝶就會飛去搵伴侶交配. 响成個過程當中，大藍蝶都唔會有咩著數畀得到啲蟻.
亦可以睇吓布穀.
大原櫻子
大原櫻子（）係日本女演員同歌手，東京都出世，2013年拍電影出道，之後主要係拍電視劇同唱歌. 佢老豆係演員林田尚親.
入山杏奈
入山杏奈（）係日本女歌手同演員，AKB48其中一位成員，千葉縣出世. 2014年，佢喺歌迷握手會畀狂迷斬傷右手，之後慢慢康復.
悌女星
悌女星（Antigone），即係小行星129，係太陽系小行星帶嘅一粒小行星，喺1873年2月5號發現.
資本論
《資本論》（Das Kapital）係德國猶太人政經學者馬克思（Karl Marx）寫嘅一本書.
[[Category:書]]
階級鬥爭
階級鬥爭（class struggle）係指有錢人同窮人因為爭嘢而起嘅經濟同政治角力.
掂啊！光源氏
《掂啊！光源氏》（日文：いいね!光源氏くん）係日本漫畫家est em所畫嘅漫畫，喺《FEEL YOUNG》2015年12月號 至2021年5月號連載. 2020年俾日本放送協會（NHK）翻拍成電視劇，千葉雄大主演，4月 至5月播映；續集會喺2021年6月7號首播.
慫女星
慫女星（Elektra），即係小行星130，係太陽系小行星帶嘅一粒小行星，喺1873年2月17號發現.
轉描機技術
（Rotoscoping）係一種整動畫嘅技術.
啟新書院
啟新書院（英文：Renaissance College）係香港英基學校協會屬下其中一間男女中小學，嚮新界沙田區馬鞍山恆明街5號，2006年創校.
Rapaggio
Rapaggio係法國嘅一個市鎮，位置喺上歌斯嘉.
宕怪星
宕怪星（Vala），即係小行星131，係太陽系小行星帶嘅一粒小行星，喺1873年5月24號發現.
近似值
近似值，生活上又叫約數，係指一樣嘢（通常係一個數值）差唔多一樣，但又唔係完全一樣.
表達近似嘅符號會用到兩條波浪，即係≈.
Rapale
Rapale係法國嘅一個市鎮，位置喺上歌斯嘉.
太監
太監係中國古代官名（成日同「大監」混淆，但兩者係唔同意思）， 最早出現喺北魏，係作為女官稱號. 唐朝嗰時係外朝官職大監嘅別稱. 宋朝係高級女官職稱，遼朝係政府高級職位嘅名. 到咗明朝時，由於太監職位成日都係由宦官擔任，於是「太監」就變咗高級宦官嘅稱呼，到清朝，宦官全部都叫做太監，之後先變成宦官統稱. 1912年清朝覆滅之後太監先開始消失.
歷史
太監呢個名係喺北魏開始出現，孝文帝置女官管理內事，其中就有「大監」一職，喺作司之下，女侍中之上 ，而古人又成日將「大」與「太」撈亂用，所以「大監」可能就係太監，例如喺北齊，宮女出身嘅穆黃花（字舍利）畀北齊後主高緯臨幸之後就畀人叫做「舍利太監」.
唐代外朝官職中有大監，亦都寫做太監.
「太監」作為正式官名嘅記載係喺宋代，孫逢吉嘅《職官分紀》記載，宋太宗喺內廷置內官（女官），有尚宮同太監，一齊負責內省事務，又改內省為做尚書內省，尚書、太監都叫尚書. 呢度嘅太監係高級女官職稱，亦寫成大監. 亦都有其他官署設有太監官職.
晴神星
晴神星（Aethra），即係小行星132，係太陽系小行星帶嘅一粒小行星，喺1873年6月13號發現.
太監
歷史
喺遼代，太監係南面官入面嘅太府監、少府監、秘書監、將作監、都水監等等官署嘅主官，下面有少監、監丞.
喺元代，藝文監、典用監、典醫監、典牧監、甄用監、太府監、度支監、利用監、中尚監、章佩監、經正監、秘書監等等嘅官署都設有太監官職，地位低過位次各監嘅卿或者太卿.
到清朝，宦官全部都叫太監，太監一詞先完全等如宦官.
試誤法
（trial and error）係解難嘅一種方法，指面對問題嗰陣一路係噉試唔同方法，務求最後搵到正確嘅解決方法為止.
搏女星
搏女星（Cyrene），即係小行星133，係太陽系小行星帶嘅一粒小行星，喺1873年8月16號發現.
朱嘉望
朱嘉望（Moonie Chu，）係香港女劍擊運動員，參與重劍個人同團體賽.
Prunelli-di-Fiumorbo
Prunelli-di-Fiumorbo係法國嘅一個市鎮，位置喺上歌斯嘉.
ß
ß（大階：ẞ）係個拉丁字母，德文專用，佢係所謂 ｢長 s｣（ſ ）同所謂 ｢短 s｣（s）嘅連結字，但係因為喺古黑體，當兩種細楷 s 連寫嘅時候個短 s 會斬半，變成同細楷 z 一樣，所以成日人以為係 sz 嘅連結字 ，而喺德文 sz 亦都變咗個字母嘅其中一個名.
個字母原本冇大楷，寫大楷就要將連結字拆返開，寫 SS ；2017年德文嘅正字管理局（Rat für deutsche Recht­scheibung）通過 ß 可以寫大楷.
發音
<templatestyles src="Template:拉丁字母/styles.css"/>
白普理小學
白普理小學（英文：Bradbury School），又叫白普理英文小學，係香港英基學校協會屬下其中一間男女小學，嚮香港島灣仔區司徒拔道43C號，1975年創校.
司制星
司制星（Sophrosyne），即係小行星134，係太陽系小行星帶嘅一粒小行星，喺1873年9月27號發現.
水塘山
水塘山可以係：
沃神星
沃神星（Hertha），即係小行星135，係太陽系小行星帶嘅一粒小行星，喺1874年2月18號發現.
連翊希
連翊希（Coco Lin，）係香港女劍擊運動員，喺2020年東京奧運參與重劍個人同團體賽.
生平
連翊希嘅老竇係一間珠寶公司嘅老世，但係佢因為對劍擊運動嘅熱愛，所以決定去體院訓練做運動員，而冇接手老竇嘅生意.
之後，佢參加過好多國際賽，仲成功攞到東京奧運嘅入場劵. 不過佢喺第一場比賽就輸咗俾畀新加坡劍手，喺六十四強止步，惟有轉戰團體賽. 其後佢因為壓力太大，喺接受TVB嘅現場直播訪問時仲喊咗出嚟，覺得自己好對唔住香港人，令香港人失望.
Riventosa
Riventosa係法國嘅一個市鎮，位置喺上歌斯嘉.
法蘭索瓦.奧桑
法蘭索瓦·奧桑（François Ozon，）係一位法國導演/編劇.
生平
奧桑喺巴黎出世，爸爸係生物學家，媽媽係教師，而佢喺四兄弟姊妹中嘅老大. 佢係巴黎大學讀書，而讀過演員課程後，佢決定做演員唔啱佢，於是決心去做導演，轉去法國電影學校La Fémis學做導演，受過伊力盧馬、《電影筆記》影評人Jean Douchet嘅指導. 直至1996年，佢用爸爸嘅超八攝影機拍咗15條短片，當中1996年嘅"Une Robe d'Été"令佢出名兼攞獎. 1998年，佢拍咗第一部劇情長片《失魂家族》，影片喺多個國際影展中引起注意. 之後，佢拍出多部名作：《枕邊謎》、《1001火熱男女》、《8美千嬌》、《泳池情殺案》、《讓師奶飛》等，令佢成為當代在生嘅法國作者導演中最出名、商業上最成功嘅一位. 2019年，佢憑作品《以恩寵之名》贏得第69屆柏林影展銀熊獎.
作品
長片
佘繕妡
佘繕妡（Kaylin Sin Yan Hsieh，）係香港女劍擊運動員，主要參與重劍個人同團體賽. 佢讀過沙田學院同滬江維多利亞學校，而家喺聖母院大學商學院讀學士學位.
壓電效應
壓電效應（piezoelectricity）係指某啲固體物料－包括咗晶體、某啲類型嘅陶瓷同埋某啲類型嘅蛋白質－俾應力（stress）撳到嗰陣會積累嘅電荷.
佘繕妡
佢喺加拿大出世，有兩個細佬，爸爸係前游泳運動員. 4歲左右就同屋企人定居香港. 自細擁有運動天份，鍾意劍擊，曾經喺劍擊學校訓練，打咗幾年花劍之後，教練建議佢轉攻重劍. 佢轉做全職運動員冇耐就成為香港排名第一，同時亦喺Samsung 2017 年度香港傑出運動員選舉中獲得「香港最具潛質運動員」.
同好多年青運動員一樣，佘繕妡要同時兼顧學業、劍擊. 佢強調就算自己已經係個全職運動員，仍然會努力完成學業. 喺比賽期間，佢依然朝早五、六點起身，無忘記做學生嘅本份，同時兼顧練習同埋溫習. 而決定轉做全職運動員，父母亦非常支持.
主要成績/獎項
<references group="https://www.champimom.com/2018/04/06/16歲冠軍劍手佘繕妡-父母支持成為原動力" />
奧地利星
奧地利星（Austria），即係小行星136，係太陽系小行星帶嘅一粒小行星，喺1874年3月18號發現.
光輝圍
光輝圍（Kwong Fai Circuit），香港一街，條街四四方方咁打圈，故稱圍. 光輝圍地處葵涌，成帶地方，通常叫光輝圍. 就近葵興邨之故，亦歸入葵興. 依一帶盡係私家樓，有啲似壚市，正中間為光輝圍遊樂場. 附咗光輝圍條街，亦有光輝里.
地帶而言，南面有葵興邨，西面為工廠地. 西南有山，山上有葵涌邨. 外邊有路環抱，大路如東面葵涌道，北面青山公路，東北角晶榮路. 細路如南面葵禾里，西及南禾塘嘴街，西南葵興路，西北耀榮街.
街
光輝圍街長二百九十米.
Rogliano, Haute-Corse
Rogliano係法國嘅一個市鎮，位置喺上歌斯嘉.
清水灣小學
清水灣小學（英文：Clearwater Bay School），係香港英基學校協會屬下其中一間男女小學，嚮新界西貢區清水灣半島銀影路235 DD229地段，1975年創校.
香港同星加坡關係
香港同星加坡關係係指歷史上嘅香港同星加坡，以至而家中華人民共和國香港特別行政區同星加坡共和國之間的雙邊關係，係中國－星加坡關係嘅一部份. 兩個地方以前都係大英帝國嘅殖民地，而家同時係國際金融中心. 1997年之前星加坡政府喺香港嘅代表係星加坡駐香港專員公署，1997年之後就係星加坡駐香港總領事館.
史
星加坡同香港喺19世紀就開始商貿往來. 根據1900年代香港報刊嘅評論版面，當時已經有星加坡同香港相互競爭嘅講法. 據1923年星嘉坡日本人寫嘅《新嘉坡概要》入面記載，當時星加坡同香港之間已經存在貿易關係，當時亦都有日本商船往返香港同星加坡兩個地方. 喺兩個地方重屬於英國管治嘅時候，有部份曾經喺香港政府或者星加坡政府做過嘅官員都曾經喺對方政府任職，呢啲官員將先做嗰度嘅制度帶入之後做嗰度. 例如金文泰喺1925年到1930年嗰時做香港總督，之後又喺1930年到1934嗰時做三洲府總督；柏立基喺1955年到1957年嗰時做星加坡總督，之後又喺1958年到1964嗰時做香港總督. 金文泰做三洲府總督嗰時，效法香港行政局喺三洲府行政局再委任華人做行政局非官守議員. 柏立基做香港總督嗰時，亦都跟星加坡自治嘅方式，推動公務員本地化，重提升咗香港本地人做政府嘅高層職位.
1959年開始做星加坡總理嘅李光耀訪問過香港好多次，亦曾經好多次就香港嘅政制發展表達睇法. 1984年，中華人民共和國同英國簽《中英聯合聲明》，宣佈中華人民共和國會喺1997年7月1號接收香港，搞到香港出現移民潮，其中有一部份香港人移民星加坡. 1989年六四事件之後，星加坡政府每年向香港發出2.5萬個家庭移民簽證配額，當時排隊嘅人龍甚至由當時專員公署所在嘅金鐘延伸到2公里之外嘅灣仔. 1997年，星加坡工人黨領袖鄧亮洪因為俾李光耀等人告誹謗被判敗訴而要流亡澳洲，期間曾經短暫停留過香港，重喺香港中文大學嘅幫助之下出版咗《鄧亮洪回憶錄》. 2000年，香港中文大學向李光耀頒榮譽博士學位，搞到學生會好不滿，佢哋發動聯署行動，要求校方撤回決定.
貿易關係
2012年，香港對星加坡嘅出口額係25.3億美元 ，而星加坡對香港嘅出口額係168億美元. 香港主要向星加坡出口機械、貴金屬、交通架生等等 ，而星加坡主要向香港出口機械、精煉石油、貴金屬等等.
1995年9月，香港星加坡商會成立.
文化關係
2004年4月，星加坡同香港簽訂《文化合作諒解備忘錄》. 2006年香港藝穗會舉辦嘅雙城節就係以星加坡為焦點，去配合兩地簽咗《文化合作諒解備忘錄》. 2015年，香港藝穗會舉辦咗「2015 照亮香港在星加坡」活動.
星加坡教育部喺香港設立咗唯一一間嘅海外學校星加坡國際學校.
決定性有限狀態機
決定性有限狀態機（deterministic finite automaton）係指完全冇隨機性嘅有限狀態機，每一個狀態轉去第個狀態嗰陣都淨係會有一個可能目標.
自燃
自燃係種燃燒情況，喺無外來火源嘅情況下自己發熱而燒著. 比較常見識自燃嘅物質有白磷.
遺傳學中心法則
遺傳學入面嘅中心法則，有時會講成係DNA整RNA，RNA整蛋白質. 但係呢個唔係佢原本嘅意思. 佢原本係由法蘭西斯·卡里卡喺1958年提出 ，然後喺1970年，喺自然期刊入面重申嘅法則. 佢話： The Central Dogma. This states that once "information" has passed into protein it cannot get out again. In more detail, the transfer of information from nucleic acid to nucleic acid, or from nucleic acid to protein may be possible, but transfer from protein to protein, or from protein to nucleic acid is impossible. Information means here the precise determination of sequence, either of bases in the nucleic acid or of amino acid residues in the protein.
中心法則呢樣指出，一旦「資訊」變咗蛋白質，就無得返轉頭. 仔細啲咁講，就係資訊剩係可以由核酸轉做核酸，或者由核酸轉做蛋白質. 但係蛋白質轉做核酸或者蛋白質轉做蛋白質係唔得嘅. 呢到嘅「資訊」，係講緊核酸入面核鹼基，或者蛋白質入面氨基酸嘅準確排序.
DNA複製
如果任何細胞要畀遺傳物質佢哋嘅後代，咁DNA就需要複製自己. 要複製自己，就要靠複製體幫手. 複製體首先會將雙鏈嘅DNA解開做兩條單鏈. 每條單鏈會合返做新嘅互補DNA序列. 最後就會得到兩條新嘅雙鏈DNA序列，佢哋係同原本嘅雙鏈DNA序列一模一樣.
轉譯
轉譯係指當DNA喺細胞核入面轉錄咗做RNA之後，細胞質或者內質網入面嘅核糖體就會整蛋白質.
Rospigliani
Rospigliani係法國嘅一個市鎮，位置喺上歌斯嘉.
沈雲山
沈雲山（Shum Wan Shan），香港一山，高一百七十七米，俗稱水塘山. 佢喺九龍東便，介乎佐敦谷同牛池灣谷之間，牛池灣谷近順安邨一頭. 再向東行，就係大上托，北過牛池灣谷，就到飛鵝山. 南面落佐敦谷，可以到牛頭角.
山上配水庫兩個，叫觀塘上食水配水庫同觀塘上海水配水庫，供淡水、鹹水，歸水務署管. 觀塘上配水庫花園，配水庫上面，康樂及文化事務署管.
非決定性有限狀態機
非決定性有限狀態機（non-deterministic finite automaton）係指冇決定性嘅有限狀態機，意思即係由一個狀態轉去第個狀態嗰陣，可能會有多個可能目標.
圖盧茲星
圖盧茲星（Tolosa），即係小行星138，係太陽系小行星帶嘅一粒小行星，喺1874年5月19號發現.
黃洛妍
黃洛妍（Janees Wong，）係香港女歌手，2022年參予無綫電視搞嘅音樂選秀《聲夢傳奇2》攞亞軍.
爵祿街
爵祿街（；Tseuk Luk Street）係一條喺黃大仙區新蒲崗工業區入面嘅街，西起彩虹道同大成街交界，東至景福街近文理書院（九龍），全長約400米.
九龍小學
九龍小學（英文：Kowloon Junior School），係香港英基學校協會屬下其中一間男女小學，嚮九龍何文田巴富街20號，1979年創校.
爵祿街
爵祿街位於新蒲崗工業區西部，1950年代尾先至出現. 家下新蒲崗工業區本身係啟德機場停機坪一部份，爵祿街就係起喺曾經畀好多國際組織認定為全球最危險跑道之一嘅舊13／31跑道（並唔係後來伸出海入面嘅新13／31跑道）上面，該跑道唔用之後起嘅街道因而攞「著陸」嘅諧音命名為「爵祿街」，有飛機降落嘅意思.
應力
喺連續介質力學中，應力係指物體變形所導致嘅力量大小. 應力定義為力除以面積. 當一個物體被拉開時，會導致伸長，亦即變形，就好似橡膠筋被拉開咁，呢個叫做拉應力. 但係，當力導致物體壓縮嘅時候，呢個叫做壓應力. 當張力或者壓縮力施加到一個物體上面嘅時候就會發生應力. 力愈大，作用嘅物體橫截面積愈細，應力就愈大. 因此，應力通常用牛頓每平方米（N/m²）或帕斯卡（Pa）去度量.
應力表達咗相鄰粒子對彼此之間嘅內部力量，而應變係衡量物質變形嘅程度. 例如，當一根固體垂直條支撐著一個高架重物，每一粒條支撐住重物嘅顆粒會對住佢下面嘅顆粒施加壓力. 當液體喺封閉嘅容器中受壓時，周圍嘅所有顆粒都會向佢施加壓力. 容器牆同埋施加壓力嘅表面（例如活塞）都會反推住佢（依照牛頓第三定律）. 呢啲宏觀力量實際上係非常多分子之間嘅力量同埋粒子之間嘅碰撞嘅結果. 應力通常用希臘字母小寫 Σ|sigma（σ）表示.
2018–19年歐洲聯賽冠軍盃
2018–19年歐洲聯賽冠軍盃係第27屆歐洲聯賽冠軍盃，亦係歐洲足協主辦嘅第64屆頂級球會賽事. 決賽喺西班牙馬德里踢，最後英格蘭嘅利物浦捧盃.
Rusio
Rusio係法國嘅一個市鎮，位置喺上歌斯嘉.
她她她的少女時代
《她她她的少女時代》（Girlie Days，粵語直譯：佢佢佢嘅少女時代），係香港無綫電視製作嘅時裝電視劇，由田蕊妮、李思捷同曹永廉領銜主演，並由李國麟、姚嘉妮、林凱恩同羅天宇聯合主演，監製廖晉碩. 故仔講中年失婚女主角點樣搵返後生嘅夢想.
二分之一夫婦
《二分之一夫婦》（日文：にぶんのいち夫婦）係由夏川ゆきの所寫嘅小說，以及由日本漫畫家黒澤明世以小說為原著所畫嘅漫畫. 小說2018年1月15號至4月20號期間喺小說投稿網站「Everystar」上面刊載. 漫畫以小說為原著，由2019年2月27號開始喺祥傳社旗下漫畫網站「Manga Box」上面連載.
西瓦星
西瓦星（Siwa），即係小行星140，係太陽系小行星帶嘅一粒小行星，喺1874年10月13號發現.
二分之一夫婦
2021年，漫畫版俾東京電視台翻拍成深夜電視劇，由比嘉愛未主演，6月2日24點40分首播，逢星期三晚（星期四凌晨）播映.
包青天再起風雲
《包青天再起風雲》（Justice Bao: The First Year），係香港電視廣播有限公司製作嘅古裝電視劇，由譚俊彥、胡定欣、曹永廉、張振朗同姚子羚領銜主演，並由傅嘉莉、李成昌、張國強、張穎康、李嘉、譚坤倫、李日昇同黃耀英聯合主演，監製莊偉建. 故仔講北宋時期後生包拯查破幾單奇案.
收視
本劇響香港無綫電視翡翠台同myTV SUPER 7日跨平台總收視紀錄：
瑞華星
瑞華星（Juewa），即係小行星139，係中國本土發現嘅第一粒太陽系小行星帶小行星，喺1874年10月10號由美國籍加拿大天文學家詹士·屈臣（James Craig Watson）發現.
命名
屈臣（嗰時嘅中文譯音喺：華成 、華德孫 ）教授發現咗呢粒小行星之後，佢恭請曾經管理欽天監同埋算學事務，道光皇帝嘅第六仔奕訢（封號恭親王）題名，恭親王喺1874年（同治13年）11月26號經由使者，將呢粒小行星題名為「瑞華星」，意思係「中華吉祥之星」嘅文件交畀屈臣教授.
林道權
林道權，香港前演員，1982年無綫電視藝員訓練班畢業.
流明星
流明星（Lumen），即係小行星141，係太陽系小行星帶嘅一粒小行星，喺1875年1月13號發現.
Rutali
Rutali係法國嘅一個市鎮，位置喺上歌斯嘉.
基玩家
基玩家（gaymer）指以遊戲為嗜好嘅同性戀者.
佛江高速公路
（中國高速公路代碼：粵高速S47）係中國廣東一高速公路. 從佛山南海區里水鎮嘅和順立交開始，一直去到江門市江海區環市街道龍溪村. 喺佛山順德西滘到北滘一帶屬廣台高速（中國高速公路代碼：粵高速S5）嘅一部分.
腳 (字形)
字形嘅腳（serif；普通話叫襯綫 ），喺排版同平面設計，係指喺字入面開筆或者收尾嘅地方額外加上去嘅筆劃.
佛江高速公路
工程
呢條高速公路分咗以下時段嚟起同埋而通車：
攷
類:佛山嘅高速公路 類:江門嘅高速公路 類:中山嘅高速公路 類:廣東嘅高速公路
波蘭星
波蘭星（Polana），即係小行星142，係太陽系小行星帶嘅一粒小行星，喺1875年1月28號發現.
腳 (字形)
腳可以分做自反性（reflexive）同遞移性（transitive）兩種，而遞移性係指好似手寫書法字咁，啲腳嘅形狀好似喺第個字連過來或者連緊去第個字咁，正體（直身字）用嘅腳通常通係自反性，而意大利體用嘅通常有遞移性，自反性嘅腳又可以睇佢係同時向左右兩便，抑或淨係向住其中一便，分做雙向（bilateral）同單向（unilateral）兩種.
一套字款，如果唔係扮係手寫字，通常都可以睇佢有冇腳，分做有腳字同冇腳字兩種.
都氏
都（）係唐人姓氏，喺《百家姓》裏頭排第349位.
類:中文姓氏
冇腳字
冇腳字（sans serif；書面語叫無襯綫字體 ），中文又叫黑體，喺排版同平面設計，泛指冇 ｢腳｣（同其他類似嘅修飾性筆劃）但係又唔係扮手寫字嘅字體；大概喺1816年左右喺西方印刷界出現.
冇腳字有時都會有少量嘅腳，例如用來分開冇腳嘅話就會完全分唔出嘅字（例如大楷 I、細楷 l 同數字 1）.
斜嘅冇腳字通常都唔會係正宗嘅意大利體，而係斜向字.
特別用途
喺無障礙設計，好多情況都會用到冇腳字. 例如，可能會有規定，尋路系統上面用冇腳字. 畀盲人摸嘅凸字（raised text）亦都會係冇腳字，因為有腳字用手摸會難摸.
監獄醫生
《監獄醫生》（닥터 프리즈너；Dr. Prisoner）係2019年由韓國放送公社首播嘅電視劇，由南宮珉、權娜拉、金炳哲、崔元英主演.
香港播映安排
套劇喺香港免費電視頻道ViuTV由2020年3月16號到4月10號逢禮拜一到五21:30-22:30播，最後一集喺4月11號禮拜六23:00-00:00播，一共21集.
亞德里亞海星
亞德里亞海星（Adria），即係小行星143，係太陽系小行星帶嘅一粒小行星，喺1875年2月23號發現.
賽馬會善樂學校
賽馬會善樂學校（英文：Jockey Club Sarah Roe School），係香港英基學校協會屬下唯一一間特殊學校，嚮九龍何文田天光道2B號，1979年創校.
街坊財爺
《街坊財爺》（My Life As Loan Shark），前名《反轉貴利王》，係香港電視廣播有限公司製作嘅時裝電視劇，由鄭則仕、苑瓊丹、黎諾懿、黃智雯同邵美琪領銜主演，並由吳業坤、許家傑、姜麗文、袁文傑同黃嘉樂聯合主演，監製梁材遠. 故仔講位貴利佬走去金盤洗手從良.
花園夜市
花園夜市（官方英文名：Tainan Flowers Night Market ），係臺灣臺南市北區嘅流動型夜市，每週四、六、日營業.
花園夜市歷史雖然冇其它臺灣夜市嘅歷史咁悠久，但喺幾年之內就發展成現今近400個攤位嘅巨大規模夜市，成為台南同台灣知名夜市之一，並曾經喺2013年榮登Facebook全球熱門打卡地點第12名 ，台南夜市口訣大大武花大武花中嘅花就係指花園夜市.
連出去
類:北區 (臺南) 類:臺灣夜市
Saint-Florent, Haute-Corse
Saint-Florent係法國嘅一個市鎮，位置喺上歌斯嘉.
楊箕
個村有時俾廣州當地啲外人嗌佢做「養雞」，但實質個村冇人養雞.
史
個村喺大宋天禧三年（1020年）開村，嗰時嚿地屬永泰鄉，周邊係嚿河灘同亂墩，後嚟俾珠江水沖積成嚿地出嚟. 初期時嗌簸箕里，後嚟因同河南西邊嘅村撞名而喺1930年改名做楊箕. 初期時個村範圍，北到沙河一帶；南到珠江邊；東到天河村周邊，1978年因廣州市煤氣公司（今日嘅廣州燃氣集團）搬入而徵咗環市路周邊一帶田地；1980年初因中山一路、梅花路、水蔭路等一帶被徵做其它用途；令個村縮到北邊凈去到中山一路一帶；1984年因開發五羊新城而徵咗一部分用地，南邊亦縮水到去到寺右村附近；1992年因珠江新城搞規劃區，東邊亦縮水到廣州大道中嗰頭. 喺村落被徵地嗰時，村入面有好多3～4層樓啲建築拔地而起，加上嗰時冇統一規劃，而且啲街巷超多彎，加上每棟樓之間有好多陽臺都係對向而形成大量握手樓同連體樓嘅情況，重形成咗大量「一線天」嘅城中村特有景觀. 從1993年開始，當地村民又喺海珠區同天河區、黃埔區一帶先後買地開咗好多新工業園區，同臺商搞合作嚟整鞋等工業而成為廣州第一個億文村. 不過好景唔長，2011年6月因成個城中村大改造，原先嘅舊祠堂同入面啲村屋除玉虛宮外，冚唪唥都拆嗮，而祠堂都統一搬到玉虛宮隔籬嗰邊重新起返出嚟. 2017年初回遷嗰時，因網上資訊比較發達，喺廣州地區成日流傳咗「嫁個楊箕佬，生活乜嘢都變好」嘅短句講法.
滿氏
滿（）係唐人姓氏，喺《百家姓》裏頭排第351位.
相逢何必曾相識 (歌)
《相逢何必曾相識》係由香港歌手蔣志光同韋綺珊合唱嘅粵語歌，喺1990年出.
背景
《相逢何必曾相識》由蔣志光作曲、填詞、王利名編曲、蔣志光同韋綺珊合唱，分別收錄喺兩人嘅專輯《相逢．走》同《革命》，另有同名國語版收錄喺蔣志光國語專輯《放心》.
填詞人用兩段相近嘅男女獨白，講出雙方對愛情嘅無奈 ，同時嵌入唐代詩人白居易長篇樂府《琵琶行》入面嘅「同是天涯淪落人，相逢何必曾相識」.
呢隻歌攞到幾個樂壇獎項，包括1990年第8屆十大勁歌金曲獎、第13屆十大中文金曲同埋喺1990年度叱咤樂壇流行榜頒獎典禮攞到「叱咤樂壇我最喜愛的歌曲大獎」. 不過蔣志光形容隻歌係刻意商業計算嘅產物，佢唔滿意，得獎嗰陣覺得好空虛.
艾靈頓跨城輕鐵綫
艾靈頓跨城輕鐵綫（Eglinton Crosstown LRT，代號 ECLRT ），簡稱艾靈頓綫（Eglinton，粵化讀音 ，），係加拿大多倫多一條起緊嘅輕鐵綫，分三期工程起，第一期19公里，25個站，第二期9.2公里，7個站，第三期未有定案，但係如果起會有1至3個站，三期起齊會直接去到機場 ；雖然佢係輕鐵綫，但係算係多倫多地下鐵網嘅一部分，投入服務之後又會叫多倫多地下鐵5號綫（Line 5）.
第二期（Eglinton Crosstown West Extension，代號 ECWE ）2021年開始起 ，預計2030至2031年起完. 第二期會有大約1.5公里嘅高架路段 ，涉及兩個站 ，因為走入兩個公園入面，早喺2022年已經有居民反對 ，2023年再有原住民團體發起要求將架空路段改做地下，都市聯通嘅講法係，礙於嗰段嘅地理環境，改做地下對居民嘅影響將會更加大.
雖然佢個名叫 ｢跨城｣，但係其實去到 Kennedy 就冇得再向東延長；原因係杜格福特決定用延長2號綫嘅方法解決士嘉堡 RT 系統老化嘅問題，阻住咗艾靈頓綫向東再延長，所以再要向東，就只能夠起獨立嘅另一條綫.
同現有嘅地鐵站唔同，艾靈頓綫嘅指示牌會有法文.
車站一覽
<templatestyles src="Template:多倫多公車局/styles.css"/>
Saliceto, Haute-Corse
Saliceto係法國嘅一個市鎮，位置喺上歌斯嘉.
弘氏
弘（）係唐人姓氏，喺《百家姓》裏頭排第352位，依家經已冇乜人用.
類:中文姓氏
逢簡
逢簡（），全名逢簡水鄉或逢簡村，係中國廣東佛山一古色古香嘅嶺南文化古村，喺順德杏壇鎮北邊嘅逢簡村入面. 佢亦係中華人民共和國AAA級景區之一，有佛山版威尼斯嘅稱呼.
個村亦係順德最早有人聚居地之一，個名出自逢氏同簡氏兩個家族而改成噉嘅名. 佢嘅轄區面積唔大，淨得5.2km². 不過村入面有包括咗好多古蹟，其中廣東四大木牌坊之一嘅進士牌坊就喺呢個景區入面. 尤其係村入面咁多河道密集嘅地方，喺廣東地區比較少見. 當地啲村民好多時搭船多過散步.
攷
類:佛山文化 類:佛山地理 類:順德行政村 類:佛山旅遊景點 類:嶺南風格嘅建築物
資源分配
資源分配（；resource allocation）係指分配資源嘅做法，喺經濟學上係一個大課題.
導神星
導神星（Adeona），即係小行星145，係太陽系小行星帶嘅一粒小行星，喺1875年6月3號發現.
匡氏
匡（）係唐人姓氏，喺《百家姓》裏頭排第353位，依家經已冇乜人用.
行政長官粉嶺別墅
行政長官粉嶺別墅（英文：Fanling Lodge）以前叫港督粉嶺別墅，喺香港新界北區上水古洞，被粉嶺高爾夫球場包圍. 行政長官粉嶺別墅係一幢兩層高嘅平房，設有客廳、飯廳同4間睡房，重有游泳池、網球場、燒烤場同直升機坪.
港督粉嶺別墅主要係香港殖民地時期嘅香港總督同香港回歸之後嘅香港行政長官同佢嘅家眷度假、招呼外賓同舉行宴會嘅地方.
喺2014年9月16號確定評為香港一級歷史建築.
史
就任1930年至1935年嘅香港總督貝璐熱愛高爾夫球運動同喺郊外騎馬，佢喺1932年提議為香港總督起一間鄉郊渡假別墅. 1934年，港督粉嶺別墅起好，貝璐每逢假日都會去別墅避暑.
1996年，時任香港總督彭定康喺港督粉嶺別墅接待時任英國首相馬卓安.
香港回歸之後，行政長官比較少去度假別墅或者舉行官方嘅儀式.
2010年代，由於香港土地供應緊張，加上香港政府宣布《新界東北發展計劃》，有團體質疑政府未率先收番喺鄰近嘅粉嶺高爾夫球場同行政長官粉嶺別墅，政府其後從善如流，宣布將上述兩者納入《新界東北發展計劃》研究範圍.
漢基國際學校
漢基國際學校（英文：Chinese International School）係香港一間私立國際學校，嚮香港島北角寶馬山校園徑1號，1983年創校.
行政長官粉嶺別墅
史
2013年12月，古物諮詢委員會評審小組完成上述兩座建築物嘅評級工作，分別建議將兩者評為一級同二級歷史建築.
爭議
行政長官別墅每年支出約50萬港元維修，又少使用，被指為浪費，社會上有聲音要求行政長官放棄.
攷
*
類:古洞‎
香港連儂牆 (第二代)
第二代香港（式）連儂牆，係指2019年香港修例風波期間出現嘅多梆壁報牆. 起初示威者趁住6月12號包圍政府總部喺第一代連儂牆原址重建連儂牆，直到7月2號畀政府清潔工清走. 之後各區居民自發社區連儂牆計劃，喺香港各區整壁報牆，俾各區嘅市民貼出訴求，令香港連儂牆「遍地開花」.
各區嘅連儂牆都選址多人經過嘅公眾地方，譬如行人隧道同行人天橋. 當中最大陣仗嘅係大埔墟站附近條行人隧道，兩邊牆都黐滿晒Memo紙，畀人叫做「連儂隧道」，但其後多次被一啲有組織嘅破壞者搞破壞，包括貼上八國聯軍嘅國旗，同埋改裝佈置做靈堂，不過好快就畀街坊修復返.
各區嘅連儂牆間唔中都有唔同政見嘅人搞破壞，當中最大單嘅係8月20號將軍澳景林邨同厚德邨之間嘅行人隧道發生嘅斬人案.
連儂牆貼嘅嘢亦由初頭嘅Memo紙，逐漸發展成各式各樣嘅自製海報同文宣物品，亦有一啲藝術創作，譬如砌出連登豬嘅圖案.
2019年12月，由於泛民主派喺第6屆香港區議會選舉大獲全勝，同時政府加強清理，警方亦加密巡查阻止重建，各地嘅連儂牆逐漸消失.
相逢何必曾相識
相逢何必曾相識係唐朝詩人白居易寫嘅長篇樂府《琵琶行》入面嘅名句，成句係「同是天涯淪落人，相逢何必曾相識」. 亦都可以係：
香港連儂牆 (第一代)
第一代香港連儂牆係指2014年佔領運動期間出現嘅一埲壁報牆，位置喺香港金鐘夏慤道香港政府總部出面，示威者用Memo紙寫低對民主普選嘅訴求貼上去，總共超過一萬張，到佔領行動畀警方清場嗰陣同時清走晒.
清場後，有個14歲女仔喺連儂牆原址用粉筆畫畫而畀警方拘留，引起公眾關注，而個女仔被叫做「粉筆少女」.
睇埋
類:雨遮革命 類:金鐘
2023年彰化聯華食品工廠大火
2023年彰化聯華食品工廠大火係指2023年4月25號喺聯華食品（twse: 1231）彰化廠發生嘅一場火燭. 截止4月26號，造成7人死亡同受傷.
事件經過
當日凌晨6點，聯華食品喺彰化北斗鎮工業區嘅食品廠入面有工人趕工，2樓當時煮緊嘢食，但突然起火，現場人員用滅火器撲滅但都滅唔到火. 之後有22名員工受困，甚至有人呼吸困難.
前後有121名消防人員到場救援，等到早上9點前將全部受困員工救出，立即送往衛福部彰化醫院、員榮醫院、員林基督教醫院、北斗卓醫院同埋田中仁和等醫院搶救，其中現場9人冇生命跡象，1人送醫過程中失去生命跡象. 部分員工冇命係因為佢哋匿埋咗喺冷凍庫入面.
參考來源
類:火燭 類:2023年臺灣 類:彰化縣
燃燒
燃燒（）係一樣嘢（燃料）同氧化劑（通常係大氣嘅氧）夠熱嘅情況下快速氧化，產生光同熱嘅化學反應，會出現有火焰同煙嘅火.
完全燃燒
完全燃燒係指喺有燃料同充足嘅助燃物底行完全進行燃燒反應. 當碳氫化合物喺氧氣度燃燒嗰陣，一般會出二氧化碳同水. 化學元素喺燃燒嗰陣多數會出氧化物，例如碳會變成二氧化碳、硫會變成二氧化硫，鐵會變成氧化鐵噉. 若果助燃物係氧氣，氮一般畀人當做唔會燃燒，但若果助燃物係空氣嘅話，就會形成少量嘅氮氧化物（）.
唔完全燃燒
若果氧氣唔夠（即係唔完全燃燒），就會出一氧化碳，而人一旦吸入過多嘅一氧化碳就會喺一到兩個鐘頭入面暈低. 噉係因為一氧化碳喺血度會同血紅蛋白（負責輸送氧氣畀唔同生物組織）反應，因而減慢氧氣輸送嘅速度，令個腦同第啲細胞缺氧，做唔到有氧呼吸.
Promise Cinderella
《Promise Cinderella》（日文：プロミス・シンデレラ）係日本漫畫家橘オレコ畫嘅戀愛漫畫，原本係佢由2017年11月開始貼喺個人Twitter上面嘅漫畫 ，之後由2018年1月8號起喺小學館旗下嘅漫畫應用程式「Manga One」上面連載，隔個禮拜一更新. 2021年俾TBS電視台翻拍成火十時段電視劇，由二階堂富美主演，7月首播，逢星期二晚10點播映.
安全氣袋
安全氣袋，又叫安全氣囊，係安裝喺汽車度嘅充氣軟袋，係安全帶嘅輔助裝置，當遇到嚴重嘅正面撞擊，安全氣袋就會喺極短時間之內彈出，避免司機或前座搭客嘅面部撞去軚盤或儀錶板度而導致意外. 除咗前面氣袋之後，可能亦會有側邊氣袋、側邊氣簾、膝部氣袋以保護身體其他部分.
前面氣袋
安全氣袋啱啱推出嘅時候，通常只有司機位先有配備安全氣袋. 而隨住安全氣袋嘅重要性提高，大多數嘅車都配備咗前座乘客嘅安全氣袋. 司機位安全氣袋通常都安裝喺軚盤度，前座乘客嘅安全氣袋係安裝喺汽車座位前面.
側邊氣袋
側氣袋係安裝喺座位嘅外側，目的係減輕側面撞擊造成嘅傷害. 而家好多車種都會配備前排兩個座位嘅側氣袋，而裝喺後排側氣袋嘅車就比較少.
側邊氣簾
側邊氣簾係保護頭部嘅氣袋，主要針對側撞嘅時候對人嘅頭部進行保護，喺碰撞嘅時彈出遮住車窗，以達到保護司機同搭客避免撞向車窗. 對於側撞、反車等嚴重意外有好大嘅保護功能.
膝部氣袋
膝部安全氣袋係減低喺二次碰撞之中車對身體膝頭或以下部位嘅傷害，膝部氣袋位於前排駕駛座椅之內，能夠有效保護後排搭客腰以下嘅身體部位，亦能夠減低喺正面碰撞嘅前衝力. 不過有膝部氣袋嘅車比較少.
工作原理
安全氣袋摺埋喺氣體發生器上部同氣袋蓋之間，氣袋嘅氣體推進劑裝喺一個個圓片裏面，多個圓片裝喺氣袋嘅氣體發生器裏面. 而氣體推進劑嘅主要成分硝酸銨等物質，係一種非常鈍感嘅炸藥，對打擊、碰撞或者摩擦都唔係好敏感. 通常輕微嘅碰撞都唔會打開安全氣袋，只有喺架車正面一定角度範圍內撞擊，先至係打開安全氣袋嘅有效碰撞範圍. 當汽車喺受到猛烈撞擊嘅時候，傳感器檢測到車體受衝擊力大嗰設定值，電腦就會啟動充氣元件中嘅電爆管，燃點氣體推進劑，爆炸反應通常喺20-30毫秒之內，極短時間產生大量氣體將氣袋吹滿氣.
娩神星
娩神星（Lucina），即係小行星146，係太陽系小行星帶嘅一粒小行星，喺1875年6月8號發現.
國氏
國（）係唐人姓氏，喺《百家姓》裏頭排第354位，依家經已冇乜人用.
類:中文姓氏
San-Damiano
San-Damiano係法國嘅一個市鎮，位置喺上歌斯嘉.
爆炸
爆炸係一樣嘢產生化學反應嗰時可以即刻產生大量能量，令氣體急劇膨脹，產生光、熱同衝擊波，對附近嘅嘢構成破壞.
長女星
長女星（Protogeneia），即係小行星147，係太陽系小行星帶嘅一粒小行星，喺1875年7月10號發現.
聯華食品
聯華食品係臺灣一間食品公司，1951年由李國衡創立，旗下品牌包括Viva萬歲牌、可樂果、元本山、卡迪那、荷卡廚坊、滿天星等.
佢地亦係台灣是統一超商鮮食產品嘅主要供應商.
參考
類:臺灣公司
制置使凌公祠
制置使凌公祠，堂號恢復，亦叫恢復祠 ，係廣東制置使凌震嘅祠堂，原先喺越秀區長塘街121號. 清朝中後期起. 2002年3月15號，拆前座. 曾經係03年廣州市第四次文物普查線索. 2010年拆埋中座、後座同後樓.
建築
祠堂規模稍爲大，坐西朝東，裝飾古樸. 三間三進加後樓，總面闊10米，總進深50米，原建築佔地500平方米. 硬山頂，灰塑龍船脊，脊上飾灰塑圖案. 碌灰筒瓦，素胎瓦當、滴水剪邊. 中堂、後堂人字封火山牆. 中堂面闊三間，進深三間夾埋十三架，仲有瓦脊. 後堂面闊三間，進深三間. 後樓鑊耳山牆.
寇氏
寇（）係唐人姓氏，喺《百家姓》裏頭排第356位，依家經已冇乜人用.
高盧星
高盧星（Gallia），即係小行星148，係太陽系小行星帶嘅一粒小行星，喺1875年8月7號發現.
物種再引入
（species reintroduction）係生態保育上一個概念，指將一種喺某笪地方絕咗跡（但依然存在喺第啲地方）嘅生物物種引入返去笪地方度.
San-Gavino-d'Ampugnani
San-Gavino-d'Ampugnani係法國嘅一個市鎮，位置喺上歌斯嘉.
San-Gavino-di-Fiumorbo
San-Gavino-di-Fiumorbo係法國嘅一個市鎮，位置喺上歌斯嘉.
蛇髮妖星
蛇髮妖星（Medusa），即係小行星149，係太陽系小行星帶嘅一粒小行星，喺1875年9月21號發現.
許子萱
許子萱（Cecca Xu，），係一位投資銀行、2022年度香港小姐競選嘅亞軍兼「國際親善小姐」得主.
生平
許子萱喺中國大陸嘅廣州出世，12歲同屋企人移居美國，之後喺美國密芝根大學主修金融和戰略管理，本科畢業之後走咗去做美國投資銀行.
女媧星
女媧星（Nuwa），即係小行星150，係太陽系小行星帶嘅一粒小行星，喺1875年10月18號發現.
連身衫
連身衫（leotard）係一種緊身、一件過嘅衫，會遮蓋住個人嘅膊頭同軀幹，通常係啲人跳舞或者做運動嗰時會著嘅.
[[Category:衫]]
子句
（clause），又叫從句，係一種文法單位. 一句子句會包含
例如明仔上廣州可以做一句子句，當中明仔係主語，而上廣州係謂語.
關係子句
關係子句（relative clause）係指用嚟修飾名詞或者名詞短語嘅子句.
國士館大學
國士館大學（；国士舘大学），係日本一間私立大學，1917年成立，1958年正式成為大學. 主校區坐落喺東京都嘅世田谷區.
交易成本
交易成本（transaction cost）喺經濟學上係指參與交易所用嘅成本.
基礎
交易成本呢家嘢好常見： ... 呀噉. 經濟學家相當睇重分析交易成本對經濟決策嘅影響.
裕神星
裕神星（Abundantia），即係小行星151，係太陽系小行星帶嘅一粒小行星，喺1875年11月1號發現.
Paparazzi (搞清楚)
Paparazzi可以係：
相逢何必曾相識 (日劇)
相逢何必曾相識（素晴らしきかな人生）係富士電視台喺1993年7月1號至9月16號逢禮拜四播嘅電視劇（木曜劇場）. 呢部戲係友坂理惠嘅電視出道作品，STAR TV旗下嘅衛視中文台曾以中文配音嘅方式喺台灣播出.
變形記
（Metamorphoses；Metamorphōsēs）係由古羅馬詩人奧維德（Ovid）嘅一首敘事詩，廣泛噉畀人認為係奧維德嘅代表作.
內容
[[Category:詩]]
法蘭西銀行
法蘭西銀行（Banque de France）係法國嘅中央銀行，1800年1月18號由法國執政府以私營銀行嘅形式建立 ，1946年被戴高樂收歸國有 ，1999年1月1號加入歐洲中央銀行系統.
泡泡龍Part2
泡泡龍Part2（英文：Bubble Bobble Part 2），係由TAITO開發嘅泡泡射擊遊戲，1993年推出.
San-Gavino-di-Tenda
San-Gavino-di-Tenda係法國嘅一個市鎮，位置喺上歌斯嘉.
鹿耳門天后宮
鹿耳門天后宮係臺灣一座主祀天上聖母嘅廟，喺臺南市安南區，佢奉祀嘅天上聖母亦被稱為「鹿耳門媽」. 該廟同土城正統鹿耳門聖母廟都主張係傳承自清朝時嘅鹿耳門媽祖廟，因而有所紛爭.
該廟嘅送神、迎神儀典喺2013年被列為臺南嘅「直轄市定民俗及有關文物」.
洪詠甄
洪詠甄（Winne Hung，）係香港女賽艇手，參與單人雙槳賽.
沙頭角國際學校
沙頭角國際學校（英文：International College Hong Kong）係香港一間私立國際學校，嚮新界北區沙頭角沙頭角公路60號，2009年創校.
再版
喺音樂工業度，再版（Reissue；又叫做重新發行）講緊嘅係以前至少發行過一次嘅專輯或者係單曲.
芬治西輕鐵綫
芬治西輕鐵綫（Finch West LRT，代號 FWLRT ），又譯西芬治輕鐵綫、芬治大道西輕鐵綫，係加拿大多倫多一條起緊嘅輕鐵綫，全長10.3公里，總共18個站 ，早喺2007年3月已經提出 ，但係2018年5月先開始起 ；雖然佢係輕鐵綫，但係算係多倫多地下鐵網嘅一部分，投入服務之後又會叫多倫多地下鐵6號綫（Line 6）.
車站一覽
<templatestyles src="Template:多倫多公車局/styles.css"/>
李清
李清（），原名李漢清，香港粵語片演員，廣東東莞人.
李清同吳楚帆、張活游同張瑛合稱為當年嘅粵語片「四大小生」.
生平
抗日戰爭爆發後，佢移居香港，主演嘅第一部影片係《流氓小姐》（1938）. 由1938年到1941年，主演過七部影片，包括粵語片《血濺寶山城》（1938）同埋國語片《前程萬里》（1941）. 香港淪陷後，佢參加「中國話劇團」演出《雷雨》《日出》等話劇.
家庭
1941年同同期演員容小意結婚，生有一仔（李雄）兩女（李愛齡、李愛蓮）.
劉慕裳
劉慕裳（，Grace Lau，）係香港女空手道運動員，參與個人套拳（形）賽，外號「形女」.
劉慕裳曾經讀保良局王賜豪（田心谷）小學同林大輝中學 ，大學時期喺香港城市大學修讀創意媒體榮譽理學士，2016年畢業.
簡歷
劉慕裳細個時喺哥哥劉知名嘅薰陶下學習空手道，因為佢覺得空手道嘅拳姿好有型. 佢喺11歲開始正式練習空手道，一開始練習「對打」，亦參加過比賽，不過因為曾經令臉部受傷，佢唔想媽媽擔心就改練「形」（套拳），佢認為套拳動作好靚，講求速度同動感，亦好適合佢個人特色同風格.
泡泡回憶
泡泡回憶（英文：Bubble Memories），係由TAITO開發嘅泡泡射擊遊戲，1996年推出.
劉慕裳
簡歷
劉慕裳喺16歲開始代表香港參加國際比賽，19、20歲開始每年到日本集訓兩次，打咗唔錯嘅基礎. 之後去到2015年，佢開始成為全職空手道運動員.
劉慕裳係世界頂級嘅空手道運動員，世界排名長期位居前列，更加喺2018年世錦賽勇奪銅牌.
2021年8月5號嘅2020年夏季奧林匹克運動會，空手道女子個人形銅牌戰擊敗土耳其選手波贊攞到銅牌.
出面網頁
類:香港女運動員 類:香港城市大學舊生
Born This Way
Born This Way可以係：
周振霆
周振霆（），係中國填詞人.
政府預算
政府預算（government budget）係由政府準備嘅文件，講明政府來年預期嘅稅收同埋開支.
鄭俊樑
鄭俊樑（Michael Cheng，）係香港滑浪風帆手，參與RS:X板賽.
希爾達星
希爾達星（Hilda），即係小行星153，係太陽系小行星帶嘅一粒小行星，喺1875年11月2號發現.
禁女星
禁女星（Atala），即係小行星152，係太陽系小行星帶嘅一粒小行星，喺1875年11月2號發現.
林兆恒
林兆恒（Lam Siu Hang，）係香港乒乓波手，參與單打同團體賽.
艾歷臣
艾歷臣（Sven-Göran Eriksson，）係瑞典足球員同足球教練，球員生涯唔算突出，1975年因傷退役. 而教練生涯就執教過英倫、墨西哥、科特迪瓦同菲律賓嘅代表隊，重有各地多間足球會.
出面網頁
類:足球教練 類:瑞典足球員
司紡星
司紡星（Bertha），即係小行星154，係太陽系小行星帶嘅一粒小行星，喺1875年11月4號發現.
San-Giovanni-di-Moriani
San-Giovanni-di-Moriani係法國嘅一個市鎮，位置喺上歌斯嘉.
血之轍
《血之轍》（日文：血の轍）係日本漫畫家押見修造所畫嘅漫畫，喺《Big Comic Superior》2017年第6號開始連載. 直到2021年1月為止，累積發行量（包括電子版）超過咗125萬本.
San-Giuliano
San-Giuliano係法國嘅一個市鎮，位置喺上歌斯嘉.
打比郡足球會
打比郡足球會（Derby County Football Club）係英倫打比嘅職業足球隊，1884年成立，踢緊英格蘭冠軍足球聯賽.
黃鎮廷
黃鎮廷（Wong Chun Ting，）係香港乒乓波手，主要參與單打同混雙賽.
外開
外開（turnout）喺芭蕾舞技法上係指個舞蹈員用髖關節嘅力（而唔係膝頭嘅力）將兩條髀向外面轉，令到對膝頭同腳尖彼此遠離，喺五大腳位當中都會用到. 用髖關節將雙髀向外轉一般俾人認為好睇過用膝頭嘅力令對髀向外轉，而且亦都冇咁易整親個舞蹈員.
創業
創業（entrepreneurship）係指一個人肯冒住風險搞一盤生意，當中「冒風險」意思係指搞呢盤生意嘅人（創業者）要 － 現實嘅經驗表明，創業係創新嘅一大來源：本質上，創新就係要試行一啲前人未試過嘅諗頭，所以梗會有風險，尤其係大嘅創新好多時都會挑戰一啲固有嘅諗法而初頭唔俾人睇好；同時大間嘅企業成日都唔肯博，想一味淨係靠持續型創新討好股東－有高風險大諗頭嘅人，就往往焗住要揼低手上份工或者做緊嘅嘢，自己搞生意創業.
例如係 Facebook 嘅創辦人朱克伯格（Mark Zuckerberg）就係一個出名嘅創業家，佢後生嗰陣喺哈佛大學讀讀吓書絕學走去搞生意，搞生意嘅中途佢喺間企業裏面擔當咗領導嘅角色，而且佢唔似得一般嘅管理者噉淨係收人工幫手管啲員工，而係以佢間企業賺到嘅利潤做佢嘅入息主要來源，仲會帶領間公司做嘅研發，最後搞出咗 Facebook 做埋億萬富翁.
華觀路
華觀路（）係中國廣東省廣州市嘅東西走向主幹道，喺天河區岑村. 西邊從科韻北路同岑村公路嘅交界開始，一直向東去到科學大道同大觀中路嘅交界.
概要
全長3.4km，闊46米，雙向6車道.
國際經濟學
國際經濟學（international economics）係經濟學一個子領域，研究國家之間嘅經濟現象.
華觀路
經過嘅道路
條路順序從西到東排，加粗嘅字係主幹道：
廣氏
類:中文姓氏
徐柳仙
徐柳仙（），原名徐振坤，係粵劇老倌，祖籍廣東南海西樵，喺香港出世.
1963年成立香港粵曲歌劇學院.
無形之手
（invisible hand）係由經濟學之父亞當史密夫（Adam Smith）提出嘅一個概念.
無形之手簡單講係噉：個體人類正路會係為咗自己利益而作出經濟決策，但佢哋嘅自私行為好多時會無意中引致一啲對社會整體嚟講有利嘅效果，就彷彿好似佢哋俾隻無形嘅手帶引緊噉樣，例：一個生意人為咗自己賺錢搞生意，搞得成功，佢自己賺到錢（佢自己著數）之餘又為自己身處嗰個城市創造工作職位（其他人都跟住有著數）.
對經濟政策嘅爭詏好多時就係圍繞住「無形之手有幾勁」－覺得無形之手唔夠勁嘅人，往往會覺得政府有必要介入經濟事務，所以會支持政府出手干預市場.
足尖鞋
足尖鞋（；英文：pointe shoes）係一種為女芭蕾舞蹈員特別設計嘅芭蕾舞鞋，俾好多人認為係芭蕾舞用具當中其中一種最易認、最廣為人知嘅. 呢種鞋最大嘅特徵係喺腳尖嗰個位零舍加強咗，會用厚啲嘅布料甚至乎木等硬淨啲嘅材料嚟造（正常嚟講，芭蕾舞鞋係用絲綢同真皮等軟淋淋嘅材料造嘅），用途在於幫著住呢種鞋嘅舞蹈員做完全嘅腳尖企（en pointe）做一段長啲嘅時間.
足尖鞋通常唔擺得好耐：一個舞蹈員會著呢啲鞋，通常係因為要上台表演或者特登喺度勁練習做腳尖企；即係話一個舞蹈員一著親呢啲鞋，就實會係噉勁做腳尖企－將自己全身嘅重量施嗮落去對鞋嘅腳尖位度，所以一對足尖鞋好多時著得嗰十零廿個鐘頭已經開始爛；相比之下，一對普通嘅芭蕾舞鞋喺正常情況下，起碼可以著到成兩三個月.
歷史
足尖鞋源於浪漫芭蕾舞（romantic ballet）盛行嘅 1820 年代 ，當時意大利名芭蕾舞蹈員瑪麗塔里奧尼（Maria Taglioni）開始咗嘗試做腳尖企，而因為當時仲未有足尖鞋呢家嘢，佢就自己郁手改造自己對軟鞋，將棉花塞入去對鞋嘅腳尖位嗰度，等自己做腳尖企嗰陣腳趾冇咁辛苦. 打後腳尖企開始盛行，成為正規芭蕾舞技巧嘅一部份，正式令到芭蕾舞界研究整足尖鞋. 而遲吓到咗 1862 年，足尖鞋嘅製作技術成熟，大致上成為咗廿一世紀見到嘅樣.
攷
[[Category:鞋]]
悍婦星
悍婦星（Xanthippe），即係小行星156，係太陽系小行星帶嘅一粒小行星，喺1875年11月22號發現.
何鈞傑
何鈞傑（Ho Kwan Kit，）係香港乒乓波手，主要參與雙打賽.
數理經濟學
數理經濟學（mathematical economics）係經濟學嘅一個子領域，專門思考點樣用數學模型嚟模擬經濟學上研究嘅現象.
陳智燦
陳智燦，台灣人，「列治文」公司負責人，2002年7月9日起因為涉嫌以期貨投資吸金39億元，連同老婆劉美雪一齊被通緝 ，潛逃海外20多年.
去到2023年，佢哋因為喺泰國申請永久居民簽證，被泰國政府資料發現有異，之後泰國政府通報台灣，兩夫婦喺7月落網.
San-Lorenzo
San-Lorenzo係法國嘅一個市鎮，位置喺上歌斯嘉.
蘇慧音
蘇慧音（Minnie Soo，）係香港女乒乓波手，主要參與雙打同團體賽. 2020年夏季奧林匹克運動會，女子團體賽銅牌戰連贏兩場單打，帶領女子隊攞銅牌.
陳智燦
「列治文」騙案
陳智燦同劉美雪夫婦喺2000年期間喺香港虛設咗一間叫「列治文」信託有限公司，佢哋喺外面宣傳呢間公司係歐洲日內瓦集團旗下嘅企業，同佢地嘅子公司係列治文銀行. 然後佢哋喺台灣各地用傳銷方式吸引人投資，話係可以賺大錢. 不過到咗2001年11月，佢哋假借列治文公司海外銀行倒閉嘅藉口，拒絕返還投資者嘅本金同埋紅利. 而家估計有4000幾人受害，詐騙嘅金額高達39億新台幣.
Go (程式語言)
Go（又稱Golang ）係Google開發嘅一隻靜態強類型、編譯型、並行計算，而且有垃圾回收功能嘅編程語言.
Robert Griesemer、Rob Pike同埋Ken Thompson喺2007年9月開始設計Go， 稍後伊恩·蘭斯·泰勒（Ian Lance Taylor）、拉斯·考克斯（Russ Cox）加入專案. Go係基於Inferno作業系統所開發嘅. Go於2009年11月正式宣布推出，仲開放咗原始碼，支援Linux、macOS、Windows等嘅作業系統.
淨出口
淨出口（net export / balance of trade）係國際經濟學上嘅一個概念，指一段時間內一個國家嘅出口嘅錢價值同入口嘅之間嘅差異.
Go (程式語言)
2016年，Go俾軟件評價公司選為「TIOBE 2016年最佳語言」.
目前，Go每半年出一個二級版本（就好似由a.x升級到a.y）咁樣.
資本累積
資本累積（capital accumulation）係指一個人出於想要自己利益而慢慢累積資本嘅過程.
FreeBSD
FreeBSD係種開放原始碼嘅類Unix作業系統.
祿氏
祿（）係唐人姓氏，喺《百家姓》裏頭排第358位，依家經已冇乜人用.
類:中文姓氏
鴉女星
鴉女星（Koronis），即係小行星158，係太陽系小行星帶嘅一粒小行星，喺1876年1月4號發現.
東氏
東（）係唐人姓氏，喺《百家姓》裏頭排第360位，依家經已冇乜人用.
闕氏
闕（）係唐人姓氏，喺《百家姓》裏頭排第359位，依家經已冇乜人用.
喺台灣，姓闕嘅人有超過一半都係住喺台北市嘅南港區. 闕家係南港當地嘅望族，喺政治、經濟都有一定影響力.
自由化
自由化（liberalization）係指減少政府對經濟嘅干預嘅過程.
自由化同私有化
雖然經濟自由化通常同民營化有關，但係佢哋係幾唔同嘅兩個過程. 比如歐洲聯盟自由化咗熿氣同電力市場，建立咗一個競爭系統，但係有啲歐洲嘅能源公司龍頭，例如法國電力公司（EDF）同Vattenfall（一間瑞典電力公司），仍然係一部份或者完全屬於政府嘅.
自由化同民營化公共服務可能造成寡頭壟斷，即係俾少數大公司控制，特別係喺資本成本或者沉沒成本高嘅行業，例如供水、煤氣、電力等等. 喺有啲情況底下，至少喺市場嘅一部份當中（例如零售市場），佢哋可以一直合法壟斷.
自由化，加上民營化同穩定化係華盛頓共識體系處理經濟轉型嘅三位一體策略. 而由阿根廷創造同使用嘅一套華盛頓共識政策就係自由化嘅一個例子.
San-Nicolao
San-Nicolao係法國嘅一個市鎮，位置喺上歌斯嘉.
San-Martino-di-Lota
San-Martino-di-Lota係法國嘅一個市鎮，位置喺上歌斯嘉.
耀中國際學校
耀中國際學校（英文：Yew Chung International School）係香港一間私立國際學校，嚮九龍九龍塘，1995年創校.
自由放任
自由放任（laissez-faire）係經濟體一種，指私人個體或者團體之間嘅交易完全或者近乎完全冇政府干預.
颱風瑪麗
颱風瑪麗係太平洋颱風季嘅熱帶氣旋名，可以係：
冥界 (希臘神話)
冥界（Underworld）係希臘神話入面人死咗之後靈魂會去嘅地方，亦係死神哈帝斯（Hades）嘅住處.
SAKAMOTO DAYS
《SAKAMOTO DAYS》，中譯《坂本日常》，係日本漫畫家鈴木祐斗畫嘅少年漫畫，由《週刊少年Jump》2020年第51號（11月21號發售）開始連載. 臺灣《寶島少年》由2021年第25號（5月24號發售）開始連載呢套漫畫.
正統鹿耳門聖母廟
正統鹿耳門聖母廟係臺灣一座主祀天上聖母嘅廟宇，喺臺南市安南區土城，係當地公廟（大廟）. 該廟同顯宮嘅鹿耳門天后宮都主張係傳承自古鹿耳門媽祖廟. 該廟重要嘅大型宗教活動「土城香（土城仔香）」，喺2013年1月28號公告為臺南市「直轄市定民俗及有關文物」. 該刈香活動嘅形成，同西港香有關，亦係南瀛五大香中最遲形成嘅.
謝妙儀
謝妙儀（Anna Tse Miu-yee，），香港民主派政治家，註冊，山民主義召集人，成員，曾經做過東區區議會興民選區議員、青年發展及社區營造工作小組主席.
組織山民主義
2016年11月，謝妙儀喺香港獨立媒體度得知領展以兩億港元將興民商場賣畀旗下嘅傑豐香港有限公司，商舖逐一離場，包括當時嘅牙醫診所、中醫藥舖、麵包舖、餐廳、老人院、洗衫舖、髮型屋、香燭舖、補習社，同埋連鎖經營嘅百佳、萬寧、7-11都要撤走. 謝妙儀同其他興民邨居民不滿興民商場遭變賣後原有配套就咁消失，街坊日常生活將好唔方便，而嗰陣興民選區嘅親中派區議員民建聯劉慶揚又咩都唔做，於是自發成立山民主義，向更多居民宣傳商場消息. 山民主義成立後，通過擺街站、整問卷同派飯盒畀老人家等方式服務街坊，又喺漁灣選區區議員徐子見嘅幫助下，成功喺東區區議會度向政府部門提出過商場變賣帶來嘅問題，亦曾寫信去立法會申訴部 ，甚至到七一遊行宣傳.
出席立法會公聽會
2019年4月1號，謝妙儀喺立法會房屋事務委員會公聽會度發言，向公眾講返興民邨嘅狀況.
2019年區議會選舉
2019年，由於不滿興民選區時任親中派區議員民建聯劉慶揚表現無能，而山民主義作為地區組織亦欠缺權力同政府部門交涉，基於想為興民邨服務嘅諗法，謝妙儀決定參加2019年香港區議會選舉，喺興民選區同劉慶揚對決.
包括謝妙儀在內，位於柴灣、小西灣及杏花邨（簡稱「柴小杏」）嘅民主派候選人組織選舉聯盟，一齊參選2019年區議會選舉，互相拉抬選情 ，結果，柴灣起動12名候選人全部贏晒，謝妙儀以3,297票擊敗3,113票嘅劉慶揚（四年前張駿邦嘅得票係1391票，謝妙儀呢次嘅得票比四年前嘅張駿邦重要多1906票），成為興民選區成立以嚟首位民主派區議員 ，同時成為東區區議會有史以來最年輕嘅女性議員，時年23歲.
處理非法聚賭時遇襲
2020年3月30號夜晚，謝妙儀接到市民投訴，指有人喺興民邨民澤樓對開花槽非法聚賭，謝妙儀同助手到場後，發現有六個男人非法聚賭，於是上前𥄫下同攞手機影相，其中兩個成身酒除嘅非法聚賭男人不滿，恐嚇同襲擊謝妙儀同佢助手，甚至聲稱要謀殺同強姦謝妙儀，謝妙儀因受到恐嚇而痛哭不適，佢助手亦因受到襲擊而手部受傷，兩人被送往東區醫院治理. 警方到場調查後只以涉嫌普通襲擊罪名將其中一個施襲者拘捕，而且仲釋放另一個施襲者唔追究，更無對其他非法聚賭男人有任何執法行動. 事後謝妙儀對警方同房屋署等政府部門處事手法感到極為不滿，認為係因為相關部門多年來對興民邨各種違法行為視而不見，先會導致非法聚賭等問題根深蒂固.
聲援被送中十二港人
2020年12月28號，12位港人喺被送中後第128日，喺深圳鹽田人民法院受審，謝妙儀喺柴灣迴旋處天橋擺街站，要求中共當局立即釋放12位港人，並呼籲市民繼續關注事件.
追究房屋署監管不力
自謝妙儀上任區議員以嚟，房屋署一直無視謝妙儀就興民邨同興華（一）邨關於老鼠橫行、聚賭、屋邨非吸煙範圍內吸煙、中門每日大開、凌晨屋邨內高談闊論、滲水問題被拖延、高空擲物等各種問題嘅投訴，儘管謝妙儀不斷去信房屋署要求正視相關問題，但房屋署仍然不為所動，終於搞到謝妙儀忍無可忍，親自走去房屋署總部責問相關部門，之後仲走去申訴專員公署投訴房屋署監管不力.
政府突取消監警會會議
2020年3月10號，東區區議會原定舉行「檢視警方執法及行動特別委員會」第三次會議，討論多項同反送中運動相關議案，包括要求警方交代8月5號夜晚北角衝突中嘅警力問題、喺11月喺柴灣發射多次催淚彈嘅原因、喺太古城同西灣河嘅執法行動等事件. 不過民政處喺會議當日朝早突然向委員會成員發出電郵，稱會議嘅職權範圍「可能涉及全港性執法事宜」同「收到高層命令」而宣布取消會議. 警務處也拒絕派員出席. 區議會26名民主派議員批評警權凌駕區議會職能，政府高層打壓區議會.
民主派區議員辭職潮
2021年7月11號，由於不滿區議會畀中共架空，謝妙儀決定辭職唔做.
Born This Way (歌)
《Born This Way》係美國歌手Lady Gaga嘅一首歌，亦係佢第2張同名錄音室專輯入面嘅主打單曲. 呢首歌係Gaga同Jeppe Laursen創作，同埋Fernando Garibay同DJ White Shadow一齊監製.
曲目同格式
Digital download
Born This Way – The Remixes Part 1
Born This Way – The Remixes Part 2
Limited Edition CD Single/Limited 12" picture disc
Born This Way (The Country Road Version) – Single
霍元甲 (周杰倫EP)
《霍元甲》（Fearless）係臺灣男歌手周杰倫嘅第3張EP，呢張唱片響2006年1月20號開始發行 ；同名電影係中國大陸男演員李連杰主演.
Santa-Lucia-di-Mercurio
Santa-Lucia-di-Mercurio係法國嘅一個市鎮，位置喺上歌斯嘉.
盎格魯-撒遜模式
盎格魯-撒遜模式（Anglo-Saxon model）係經濟體一種，盛行於英國同美國等盎格魯-撒遜國家，特徵包括低水平嘅政府干預同稅，而公共服務量又少，通常會有強烈嘅私有財產意識.
幾何中心
一個形狀嘅幾何中心（；geometric center / centroid）係指個形狀啲點嘅位置嘅平均值.
臘田埔熊氏宗祠
臘田埔熊氏宗祠，堂號垂遠，喺廣東增城嘅派潭鎮臘田埔村，係五間七進嘅祠堂，坐東南朝西北. 2002年7月，入廣州市文物保護單位名錄.
吸血鬼數
吸血鬼數係一種傅利曼數.
吸血鬼數係一列可以拆成兩個共包含原來所有數字一半嘅數乘埋，而且兩個數嘅個位數唔可以都係零. 例如「1260」，佢可以折成「21」同「60」，四個數字「1」「2」「6」「0」全部用嗮之餘，位數又係原來一半，所以佢就係吸血鬼數喇. 而我哋會叫「21」同「60」做「尖牙」，所以「1260」係吸血鬼數；再例如「6745」，佢可以折成「71」同「95」，但冇用到「6」同「4」，所以佢就唔係吸血鬼數喇.
點解兩個個數最尾個數唔可以都係零？因為如果可以，個數列就會好無聊. 因為「126,000」可以折成「210」同「600」，而「12,600,000」又可以折成「2100」同「6000」. 呢個規律可以無限重複. 加咗呢嗰規之後，吸血鬼數就可能可以畀人證明佢可唔可以有無限個吸血鬼數喇.
定義
設有2k個數字嘅自然數N：
當N係一個吸血鬼數，且僅當存在兩個有k個數字嘅自然數A同B：
以至.
入面嘅a_1同b_1唔可以一齊係零，而A同B 嘅串接嘅2k係 N嘅2k組合.
咁樣，A同B就叫係N嘅「尖牙」.
數列
數列：
1260, 1395, 1435, 1530, 1827, 2187, 6880, 102510, 104260, 105210, 105264, 105750, 108135, 110758, 115672, 116725, 117067, 118440, 120600, 123354, 124483, 125248, 125433, 125460, 125500, ...
尖牙
一個吸血鬼數當然可以有好多對「尖牙」，好似：有兩對「尖牙」嘅「125460」有「204」同「615」一對「尖牙」，又有「246」同「510」第二對「尖牙」.
三對「尖牙」嘅例子就有「13078260」，分別係「1620 × 8073」同「1863 × 7020」同「2070 × 6318」.
幻象電源
幻象電源（phantom power，簡寫 P48 或者 48V），又叫幻象供電，指用平衡線輸出畀咪用嘅直流電電源 ，供電 11 至 52 伏特，喺專業音響通常指 48 伏特，由前級放大器、混音器 或者錄音卡輸出 ，放喺 XLR 咪線入面，通常淨係電容咪先會用 ，不過有少量嘅動圈式咪高峰都會用. 雖然一般都係畀 48V，但係咪通常都唔會用足 48V.
吸血鬼數
尖牙
四對「尖牙」嘅例子就有「16758243290880」，分別係「1982736 × 8452080」同「2123856 × 7890480」同「2751840 × 6089832」同「2817360 × 5948208」.
幻象電源
佢個名直譯其實即係 ｢幽靈電源｣，並唔係 ｢幻象｣；咁叫係因為唔見有火牛但係又有電，好似見鬼咁.
吸血鬼數
尖牙
五對「尖牙」嘅例子就有「24959017348650」，分別係「2947050 × 8469153」同「2949705 × 8461530」同「4125870 × 6049395」同「4129587 × 6043950」同「4230765 × 5899410」.
統計
可見吸血鬼數可能或會隨數值越大而更多.
歷史
1994年柯利弗德·皮寇弗喺Usenet社群sci.math第一次提出之後，佢就將吸血鬼數寫入咗佢本書Keys to Infinity第30章.
變體
偽吸血鬼數同一般吸血鬼數唔同喺佢係「尖牙」冇強制係原來一半位數. 而佢都係一種傅利曼數.
馬場大亨Online
馬場大亨Online係一隻已經結束營運嘅香港網上遊戲，喺2001年11月由新先科技推出，並且喺2002年3月底喺中國推出.
遊戲由《馬場大亨》同埋《馬場大亨2000》原班團隊製作，依照香港賽馬真實情況設計，符合香港嘅賽馬同埋投注系統.
遊戲特色
關於賽馬相關嘅元素，玩家可以為馬匹配、進行訓練、製作馬具、出賽，落注買馬. 另外，遊戲入面仲有一套大型嘅仿真社區同埋家具裝修系統，玩家可以同其他人互動同埋按自己嘅喜好裝修自己喺遊戲入面嘅屋企.
潮州人
潮州民系，都稱潮汕民系、潮州人、潮汕人或潮人，係漢族民系之一，指潮州市、汕頭市、揭陽市同豐順縣以及周邊地區以潮州話為母語或有潮州認同感嘅漢族人.
潮州民系係閩南民系嘅一支. 潮州民系畀外界嘅印象，一般認為佢哋簡樸而寡文，但具有較強嘅經商稟賦.
分佈
潮汕人主要分布喺原潮州府嘅潮州市（湘橋區、楓溪區、潮安區、饒平縣）、汕頭市（潮陽區、潮南區、澄海區、金平區、龍湖區、濠江區、南澳縣）、揭陽市（榕城區、揭東縣、揭西縣、惠來縣、普寧市（縣級市））. 國內潮汕人約一千五百萬，海外潮汕人約一千五百萬.
梅州市下轄嘅大埔縣、豐順縣等地舊屬潮州府，至今豐順南部嘅隍鎮、湯南鎮仍通行潮州話，居民多數有潮州人嘅認同. 大埔縣居民主要為客家人，於1949年以前出生嘅大埔人唔少都有潮州認同感，諸如碧野、鄒文懷等人，而中華人民共和國成立後，大埔人則已多向梅縣地區靠攏. 因此，潮州八屬（或稱潮州八邑）一般指潮安、潮陽、揭陽、饒平、澄海、惠來、普寧、豐順.
潮汕地區喺行政上屬於廣東省，不過潮汕地區嘅潮州話使用者以及其海外移民後裔仍然認同自身係潮州人（潮汕人），學術界常將佢歸為閩南民系嘅分支.
香港至少有70萬名潮州人，後裔多數用「家己儂」（潮州話：[ga1 gi7 nang5]）來表示自己人嘅意思，讀音亦同閩南語泉漳話幾相似.
臺灣嘅潮州民系移民來台之初，唔少居住地點鄰近或位於客莊嘅，同客家人合作，因此會講客家話同潮州話，認同客家風俗，由於佢哋所使用嘅潮州話被較強勢嘅客家話融合，因而自我認同變咗做客家民系. 此外，亦有部分潮州移民轉而認同閩南泉漳民系，因佢哋所講嘅潮州話，同同屬古代閩南民系嘅泉州人、漳州人所講嘅泉漳話有親緣關係，而且喺台灣日治時期，被總督府歸類為「福建種族」，所以唔少去台灣定居嘅潮州人後裔亦徹底融入閩南裔臺灣人之中.
旅居海外嘅潮汕華裔基本遍布世界五大洲40幾個國家同地區，主要包括：東南亞嘅泰國、新加坡、馬來西亞、印度尼西亞、越南、柬埔寨，以及北美嘅加拿大、歐洲嘅法國，仲有大洋洲嘅澳大利亞等等. 其中，人口最為密集嘅地方當屬泰國曼谷嘅唐人街，唔單只全區通行潮州話，仲藉此影響咗泰語嘅唔少詞彙.
截止至1994年，海外潮汕人口喺泰國約有500萬人，馬來西亞同印尼各約有80萬人，新加坡約有50萬人，越南約30萬人，柬埔寨約20萬人，老撾約10萬人，美國約30萬人，加拿大約10萬人，法國約15萬人，澳洲約10萬人.
泰國潮州人
泰國人稱呼華裔潮州人以「鄭小」（泰語：แต้จิ๋ว），指為鄭昭嘅人民.
1914年泰國國王拉瑪六世署名Asavabahu將境內嘅以潮汕人為主嘅華人對比猶太人，認為佢哋人數少，而生性多狡詐，善於經商，喺泰國熱衷斂財，且難以同化，猶如猶太人之危害美國，呢啲言論對以後泰國持續一段時間嘅排華運動產生咗影響. 但泰國冇爆發過大規模嘅排華運動. 而東南亞其他國家嘅排華運動就明顯帶着血淚，如印尼嘅黑色五月暴動. 台灣歌手侯德健有一首歌叫《潮州人》，講述嘅係華裔潮州人喺越南嘅『排華運動』中所遭受嘅苦難.
性格特點
潮州地區以榕江為界限南北分出兩種人文性格唔同嘅區域，分別係廣東文風發達嘅潮澄饒同揭豐，以及教育相對落後嘅潮普惠.
榕江以北嘅潮州人，潮澄饒，即潮安、澄海、饒平，基本為潮州三陽舊海陽縣嘅屬地；揭豐，即揭陽、豐順，基本為潮州三陽舊揭陽縣嘅屬地. 此地「耕土文化」嘅影響顯著一啲，語言都相對細膩婉轉，性格較為溫潤保守. 此地相對嚟講多出文人，如潮澄饒嘅四大文化名人，即漢學大師饒宗頤（潮安），陳平原（潮安），張競生（饒平），秦牧（澄海）. 另外仲有詹安泰（饒平）、趙汀陽（汕頭）、蔡瀾（潮州府城）、梅益（潮安縣）、楊邨人（潮安縣）等名家數不勝數. 揭豐人文教育第二，曾習經（揭陽縣）、洪子誠（揭陽縣）、陳春聲（原揭陽縣，現屬揭西縣）等都來自揭豐.
榕江以南嘅潮州人，潮普惠，即潮陽、普寧、惠來，此地「海洋文化」嘅影響顯著一啲，商業氣息濃厚，居民多不擅文墨，語言及性格相對粗鄙，存在人文教育落後嘅問題，係所謂嘅『人縣』，外出求生最多，對比北岸保護完好嘅韓江，南岸污染嚴重，如練江被人為毒死，仲要引北岸嘅韓江水. 此地相對嚟講多出實用人才，如巨賈大商人，新聞媒體所謂嘅潮商，大部分都係來自潮普惠.
語言
潮汕民系（潮州人）嘅母語為閩南語潮州話，係漢語族閩南語嘅一支，與閩南語嘅泉漳話、海陸豐話係語言連續體.
除 夕（二九夜/三十夜）
潮汕人稱除夕為『年夜』或『大年廿九/三十』. 呢一日要祭祖，並撕舊對聯落嚟，貼上新春聯同門神. 祭拜嘅紙錢唔可以冚唪唥燒晒，要留兩疊擺喺度，象徵畀故去長輩（先人）嘅壓歲錢.
春節
正月初一一早會祭拜天公（玉皇大帝），再來係祖先同各種神明，將除夕留畀先祖，神明壓歲嘅紙錢燒化咗，春節嘅文娛活動有英歌舞、營大鑼鼓、擎大標、布馬舞、舞龍、獅、鯉魚等.
元宵節
元宵節當日每家每戶門楣上都要插上榕葉、竹枝，以保平安；慶元宵嘅活動有：營老爺（遊神繞境）、賞花燈、添燈、猜燈謎、拋錢擲彌勒佛等.
清明節
清明節要掃墓、壓墓紙（過春紙），舉行祭禮；並食用蒸朴籽粿同食潤餅.
七夕（乞巧節）
潮汕民間將七夕呢一日稱為「公婆母生」，潮汕人呢一日有「拜公婆」嘅習俗. 潮汕民間認為，公婆神（潮陽稱床腳婆，揭陽稱公婆母）係兒童嘅保護神，凡屋企度有15歲以下嘅細路仔嘅人都要喺屋企祭拜公婆神. 並舉行出花園（成人禮）嘅儀式.
七月半（中元節）
七月半中元，潮汕民間喺自家門口擺上祭品、錢紙，祭畢燒錢紙、撒白米於地上，焚香禱祝，並將香插喺房前屋後嘅地上.
中秋節
中秋節喺潮汕主要有三項活動：用芋頭祭祖、祭拜太陰星君（拜月娘）同燒塔.
冬節
冬節要祭祀神明同祖先，上墳掃墓壓冬紙（過冬紙），食用甜糯米圓，表示大團圓.
香港諾德安達國際學校
香港諾德安達國際學校（英文：Nord Anglia International School Hong Kong）係香港一間私立國際學校，嚮九龍觀塘區藍田安田街11號，2014年創校.
潮州人
戲曲同音樂
潮劇（潮州戲）形成於明朝，係中國最古老嘅地方劇種之一，屬元明南戲嘅一支，時稱為潮腔、潮調、泉潮雅調，為明代南戲五大聲腔之一. 流行於廣東潮汕地區同閩南等地.
潮州音樂係潮州人嘅傳統民間器樂，演奏樂器包含弦類樂器、管類樂器同鼓板樂器；潮州英歌起源於明代中期，一種糅合南派武術、戲劇等地方藝術為一體嘅中國民間廣場舞蹈.
工藝美術
潮汕嘅傳統工藝有潮繡、陶瓷、木雕同花燈.
建築
潮汕民系嘅建築特點鮮明，美學價值極高，為粵東嘅傳統民居建築，更係潮汕文化嘅重要組成得一部分. 潮汕農村至今保留唐宋世家聚族而居嘅傳統，其民居規模巨大，以宗祠家廟為中心，相連形成外部封閉而內部敞開嘅建築群體，發展出諸如「下山虎」、「百鳳朝陽」、「四點金」、「五間過」、「駟馬拖車」、「百鳥朝凰」等多樣嘅建築形式. 民居建築大多以形似生動嘅名來命名. 代表性嘅潮汕民居群落如汕頭澄海嘅陳慈黌故居同東里寨等.
民間信仰
潮州人嘅傳統民間信仰非常豐富. 除咗三山國王等潮汕普遍信仰嘅神祇外，仲有眾多嘅地方神祇，包括大峰祖師、風雨聖者、珍珠娘娘、媽祖、保生大帝、雙忠公、韓文公、真君大帝、玄天上帝、神農大帝、註生娘娘、司命灶君、公婆母等等. 每年新春到元宵期間都有「營老爺」（遊神繞境）嘅活動.
飲食
潮州菜係粵菜菜系之一 ，受到廣州菜一定程度嘅影響，其特點為善烹海鮮、重湯輕油、崇尚清淡、注重養生.
電動踏板車
係種靠電力驅動同自我平衡能力嘅個人機動傳輸設備，個樣睇落去有啲似打橫嚟嘅滑板噉. 佢細分成有座柄版同冇座柄版兩種.
原理
電動踏板車整咗兩隻直徑各170～200mm嘅轆將嚿用咗陀螺儀同傳感器嚟整嘅平衡控制墊連埋一齊. 踹上踏板之後通過身體嘅前後左右傾斜嚟控制踏板車嘅速度同轉向. 呢種平衡車嘅速度介乎喺9.7～24km/h到. 不過大多數廠商喺出廠呢種產品時，根據佢嘅模型、領域、騎手嘅體重同其他出廠設置而將最高速限咗喺19km/h到.
亦有啲產品喺平衡控制墊上邊整咗座櫈柄嚟畀人坐.
參考
[[Category:車]] 類:架生
無政府資本主義
無政府資本主義（Anarcho-capitalism）係經濟體一種，主張應該完全清除中央化嘅政府，改用一個由私人代理同自由市場處理嘅私人財產系統.
法人團體資本主義
法人團體資本主義（Corporate capitalism）係經濟體一種，由公司組織主導.
悲嘆河
（Cocytus，讀音似），或者譯，係一笪傳說中嘅地方，最先出現喺希臘神話裏面.
個名點嚟
悲嘆河個名嚟自Κωκυτός（羅馬字：kōkūtós），即係古希臘文「悲嘆」噉解.
神曲
著名 14 世紀詩歌《神曲》（Divine Comedy）入面講到當時天主教想像中嘅地獄. 神曲描繪嘅地獄分九層，最底第九層嘅係「冰之地獄」悲嘆湖－根據神曲嘅描述，悲嘆湖係一個結嗮冰嘅大湖，專門用嚟懲罰叛徒嘅；路西法（Lucifer；因為謀反而畀上帝逐出天國嘅前天使）身處喺悲嘆湖正中央，下半身畀冰封實嗮，佢嘅三個口其中一個就咬住猶大（出賣耶穌嗰位門徒），同時路西法係噉喺度拍佢對翼，產生極凍嘅風令佢同佢身邊嘅叛徒更加凍.
超音鼠 3D Blast
超音鼠 3D Blast（英文：Sonic 3D Blast），係世嘉1996年出嘅一隻遊戲，用咗等軸測遊戲圖像.
私有化
私有化（privatization）一詞有兩個意思. 其一可以指將國有企業嘅所有權轉俾私人，即係民營化；其二可以係指將上市公司嘅股份冚唪唥賣嗮俾一個投資者，令一間公眾公司（Public Company）轉變成私人公司（Private Company）.
Santa-Lucia-di-Moriani
Santa-Lucia-di-Moriani係法國嘅一個市鎮，位置喺上歌斯嘉.
比勒韋克地鐵站
比勒韋克站係一個喺荷蘭阿姆斯特丹庇基莫爾嘅一個 地鐵站. 呢個站係喺 1977啟用嘅. 呢個站總共有兩條線，分別係 50 號線(Isolatorweg - Gein) 同 54號線 (Amsterdam Centraal - Gein).
如果你想入呢個站，你就淨係可以用OV晶片卡，或者GVB Travel Pass
香港美國國際學校
香港美國國際學校（英文：American International School Hong Kong）係香港一間私立國際學校，嚮九龍九龍塘窩打老道125號，1986年創校.
娛樂軟件分級委員會
（Entertainment Software Rating Board），簡稱ESRB，係美國嘅自我監管協會之一，1994年由主動數碼軟件協會（而家嘅）考慮到電子遊戲出現鹹濕或血腥、暴力、嗌交、打交、粗口等一系列暴力嘅拗數而成立，主要職責係監管啲電子遊戲嘅年紀同內容嘅分級.
佢屬下嘅分級有RP、eC、E、E 10+ 、T、M、及Ao呢7個級，每個級都有佢唔同嘅解釋.
呔咪
呔咪 ，又叫咪 ，係一種小型嘅咪，設計夾喺衫或者掛喺頸 ，但係亦會黐喺身上面，等人唔覺或者直情睇唔到有咪，又或者等用咪嘅人可以隨便郁；呢種咪通常都係全向式收音.
如果用咪嘅人會郁，雖然呢類咪已經設計到儘量減低衫郁引致嘅雜聲 ，但係如果要收埋支咪喺入衫入面，仍然都可能會有好多雜音，尤其係比較大嘅咪，解決方法係搵嘢套住支咪之後用醫療用嘅低敏膠紙直接將咪黐喺身，不過黐或者夾喺唔同嘅位亦會有唔同嘅收音效果，效果最差係夾喉嚨附近，效果最好係黐喺胸口.
泡泡龍革命
泡泡龍革命（英文：Bubble Bobble Revolution），係由TAITO開發嘅泡泡射擊遊戲，2005年推出.
K-391
K-391（），原名堅尼斯·聶爾遜（Kenneth Nilsen），係一位挪威音樂製作人. 佢最出名係喺2018年同鴉倫·獲加、Julie Bergan仲有南韓歌手勝利合作嘅單曲點燃（Ignite）.
香港國際學校
香港國際學校（英文：Hong Kong International School）係香港一間私立國際學校，校舍分別嚮香港島大潭紅山道1號同淺水灣南灣坊23號，1966年創校.
皮卡地里綫
皮卡地里綫（Piccadilly line）係倫敦地下鐵路綫之一，由北倫敦郝科士打出發，穿越市中心西區到西倫敦厄頓鎮，分做兩條支綫分別去希斯路機場同屋士橋，全長73.97 km，共53個站，屬深層地鐵（deep-level tube）路綫，路綫圖上以深藍色代表.
混合經濟
混合經濟（mixed economy）係經濟體一種，指混合唔同經濟體系嘅元素嘅經濟體. 所以，事實上根本冇對混合經濟嘅單一定義. 資本主義國家裏面嘅混合經濟一般係指市場機構同政府干預相結合嘅經濟制度，呢一種係以私有制為基礎嘅經濟運行體制. 以中國為首嘅社會主義國家裏面嘅混合經濟一般係講混合所有制經濟，被認為係一種以社會主義作為基本嘅經濟制度.
皮卡地里綫
前身喺December 15, 1906通車，來往芬士巴利公園同咸默史密夫. 1930年代，皮卡地里綫分別由兩邊總站向外延伸，向北經新起路段延長到郝科士打；向西同區域綫路軌並行到厄頓鎮，一條分支同區域綫共用佢原有嘅路軌去侯斯路西（1964年區域綫服務完全撤出呢段），另一條分支就接管區域綫去南哈羅嘅支綫並沿大都會綫路軌延伸到屋士橋. 1970年代，由侯斯路西延長到希斯路中（而家嘅希斯路二、三號客運大樓），係第一條服務呢個英國最重要機場嘅鐵路綫；並分別喺April 12, 1986啓用服務四號客運大樓嘅單向迴圈，同喺March 27, 2008由一、二、三號客運大樓延長到五號客運大樓.